
	驻住讜诇讜转 诇讻讛讜谞讛. 驻讬' 诇讻讛讜谞讛 讙讚讜诇讛 讚诇讗讜 讘转讜诇讛 砖诇讬诪讛 讛讬讗 讜讗注''讙 讚讻讛谉 讙讚讜诇 讘讬诪讬 砖诪讜讗诇 诇讗 讛讜讛 讛讬讛 诪讞诪讬专 讜讬''诪 诪砖讜诐 讝讜谞讛 讜驻住讜诇讜转 讗祝 诇讻讛谉 讛讚讬讜讟 讜讻谉 诪砖诪注 讘驻' 讛注专诇 (讬讘诪讜转 注讜.) 讚拽讗诪专 讛转诐 诇讬转 讛诇讻转讗 [诇讗 讻讘专讗 讜诇讗] 讻讗讘讗 (注讚 讚拽讗诪专) [讜拽讗诪专] 讜讗驻讬诇讜 诇专讘讬 讗诇注讝专 讚讗诪专 驻谞讜讬 讛讘讗 注诇 讛驻谞讜讬讛 砖诇讗 诇砖诐 讗讬砖讜转 注砖讗讛 讝讜谞讛 讻讜' 诪砖诪注 讚讟注诪讗 诪砖讜诐 讝讜谞讛: 住讛讚讗 专讘讛 驻专转. 驻讬' 讛拽讜谞讟专住 驻专转 诪注讬讚 砖讛讜讗 讬讜专讚 诪讗''讬 诇讘讘诇 讜讙讚诇 诪诪讬 讙砖诪讬诐 讜诇讗 谞讛讬专讗 砖讛专讬 讘讘诇 讘诪讝专讞 讗''讬 拽讗讬 讜讻诇 讛谞讛专讜转 讬讜专讚讬诐 诪诪讝专讞 诇诪注专讘 诇讻讱 驻专''转 砖讛讬讜 诪讻讬专讬诐 砖讬专讚讜 讛讙砖诪讬诐 诇讗''讬 注''讬 砖讞讜讝专 驻专转 诇讗讞讜专讬讜 注诇 讬讚讬 讙讚讬诇转讜 讘讗''讬 诪转讜讱 讛讙砖诪讬诐: 砖诪讗 讬专讘讜 讛谞讜讟驻讬诐. 驻讬专讜砖 诪讬 讙砖诪讬诐 注诇 诪讬 谞讛专讜转 砖讛讬讜 讝讜讞诇讬谉 讜讛讜讜 诇讛讜 诪拽讜讛 讜讗诪专讬谞谉 讚讗讬谉 诪拽讜讛 诪讟讛专 讘讝讜讞诇讬谉 讻''讗 讘讗砖讘讜专谉 讚转谞谉 讘诪住讻转 诪拽讜讜讗讜转 (''讛 诪''讛) 讛讝讜讞诇讬谉 讻诪注讬讬谉 讜讛谞讜讟驻讬谉 讻诪拽讜讛 讜转谞讬讗 讘转''讻 讬讻讜诇 诪讬诇讗 诪讬诐 注诇 讻转讬驻讜 讜注砖讗讜 诪拽讜讛 讘转讞讬诇讛 讬讛讗 讟讛讜专 转诇诪讜讚 诇讜诪专 诪注讬讬谉 诪讛 诪注讬讬谉 讘讬讚讬 砖诪讬诐 讗祝 诪拽讜讛 讘讬讚讬 砖诪讬诐 讗讬 诪讛 诪注讬讬谉 诪讟讛专 讘讝讜讞诇讬谉 讗祝 诪拽讜讛 诪讟讛专 讘讝讜讞诇讬谉 驻讬' . 讗祝 讘讝讜讞诇讬谉 讜讻''砖 讘讗砖讘讜专谉 转诇诪讜讚 诇讜诪专 讗讱 诪注讬讬谉 诪注讬讬谉 诪讟讛专 讘讝讜讞诇讬谉 讜诪拽讜讛 讘讗砖讘讜专谉 讜诪讛讜 讗砖讘讜专谉 讚拽讜讜 讜拽讬讬诪讬 讜讬砖 诪驻专砖讬诐 砖诇讗 讛讬讛 专讜爪讛 诇讛讟讘讬诇谉 讘讛谉 诪砖讜诐 讚讛讜讜 诇讛讜 住驻拽 讝讘讜转 讜讝讘 讜讝讘讛 讟注讜谞讬诐 诪讬诐 讞讬讬诐 讜砖诪讗 讬专讘讜 讛谞讜讟驻讬谉 讜讛讜讜 诇讛讜 诪讻讜谞住讬谉 讜诇讗 谞讛讬专讗 讞讚讗 讚诪''讟 注讘讬讚 诇讛讜 诪拽讜讜讗讜转 讜讛讗 讘注讬谞谉 诪讬诐 讞讬讬诐 讜注讜讚 (讚讘转''讻) [讚讘转讜住驻转讗 驻''讙 讚讝讘讬诐] 拽讗诪专 讞讜诪专 讘讝讘 诪讘讝讘讛 砖讛讝讘 讟注讜谉 诪讬诐 讞讬讬诐 讜讛讝讘讛 讗讬谞讛 讟注讜谞讛 诪讬诐 讞讬讬诐 讜讗''转 讜诇砖诪讜讗诇 讚讗诪专 讗讬谉 讛诪讬诐 诪讟讛专讬谉 讘讝讜讞诇讬谉 讗诇讗 驻专转 讘讬讜诪讬 转砖专讬 讝讘 讚讘注讬 诪讬诐 讞讬讬诐 讗讬讱 讬讟讘讜诇 讘讬讜诪讬 谞讬住谉 讜讬''诇 讘诪注讬讬谉 诪讻讜住讛 砖讗讬谉 诪讬 讙砖诪讬诐 讬讜专讚讬谉 讘转讜讻讜 讜讗''转 讗诪讗讬 讞讬讬砖讬谞谉 砖诪讗 讬专讘讜 讛谞讜讟驻讬诐 诇讬诪讗 拽诪讗 拽诪讗 讘讟讬诇 讻讚讗诪专 讘驻''讛 讚诪住讻转 注''讝 (讚祝 注讙.) 讛诪注专讛 讬讬谉 谞住讱 诇讘讜专 讗驻讬诇讜 讻诇 讛讬讜诐 讻讜诇讜 讻砖专 讚讗诪专讬谞谉 拽诪讗 拽诪讗 讘讟讬诇 讜讬''诇 讚诇讗 诪讛谞讬 讟注诪讗 讚拽诪讗 拽诪讗 讘讟讬诇 讻讬讜谉 砖讛讗讬住讜专 专讘讛 诪讻砖讬注讜专 讜讛讛讬讗 讚讬讬谉 谞住讱 讚拽讗诪专 拽诪讗 拽诪讗 讘讟讬诇 讛讬讬谞讜 拽讜讚诐 砖专讘讛 讛讗讬住讜专 注讚 讻讚讬 谞转讬谞转 讟注诐 讘讛讬转专: 讚讗诪专 砖诪讜讗诇 谞讛专讗 诪讻讬驻讬讛 诪讬转讘专讬讱. 驻讬' 诪诪拽讜诪讜 讜诪住诇注讜 住诇注 诪转专讙诐 讻讬驻讬讛 诪谞讘讬注转讜 诪讬转讘专讬讱 讜诇讗 诪诪讬 讙砖诪讬诐 讜讗''转 讜讛讗 拽讗 讞讝讬谞谉 砖诪讞诪转 讛讙砖诪讬诐 讛诐 讙讚讬诇讬诐 讜讬''诇 讻讚讗诪专 讘诪住讻转 转注谞讬转 (讚祝 讻讛:) 砖讗讬谉 诇讱 讟驻讞 讬讜专讚 诪诇诪注诇讛 砖讗讬谉 讟驻讞讬讬诐 注讜诇讬诐 讻谞讙讚讜 诪诇诪讟讛 讜讗讜专''转 讚讛讬诇讻转讗 讻讜讜转讬讛 讚砖诪讜讗诇 讜诪讬讬转讬 专讗讬讛 诪驻专拽 讘转专讗 讚讘讻讜专讜转 (讚祝 谞讛:) 讚转谞讬讗 专讘讬 诪讗讬专 讗讜诪专 诇讗 驻专转 砖诪讜 讗诇讗 讬讜讘诇 砖诪讜 讜诇诪讛 谞拽专讗 砖诪讜 驻专转 砖诪讬诪讬讜 驻专讬谉 讜专讘讬谉 讜诇讗讜 讚讜拽讗 谞拽讟 驻专转 讚讛''讛 诇讻诇 谞讛专讜转 讜讛讗 讚谞拽讟 驻专转 诪砖讜诐 砖讛讜讗 讙讚讜诇 诪讻诇 谞讛专讜转 讜诇驻讬 砖讛讜讗 诪讗''讬 讜拽讗诪专 讛转诐 诪住讬讬注 诇讬讛 诇砖诪讜讗诇 讚讗诪专 谞讛专讗 诪讻讬驻讬讛 诪讬转讘专讬讱 讜注诇 讝讛 讗谞讜 住讜诪讻讬谉 诇讟讘讜诇 讘谞讛专讜转 讗驻讬诇讜 讗诐 讙讚诇讜 诪讗讚: 讛拽讬讟注 讬讜爪讗 讘拽讘 砖诇讜. 驻''讛 拽讬讟注 砖谞拽讟注讛 专讙诇讜 注讜砖讛 讻诪讬谉 .. 讚驻讜住 专讙诇 讜讞讜拽拽 讘讜 诪注讟 诇砖讜诐 专讗砖 砖讜拽讜 讘转讜讻讜 讜讗讬谞讜 [住''讗 讜讛讜讗] 谞住诪讱 注诇讬讜 讜诪砖''讛 讬讜爪讗 讘拽讘 砖诇讜 讚诪谞注诇 讚讬讚讬讛 讛讜讗 讜专' 讬讜住讬 讗讜住专 讚诇讗讜 转讻砖讬讟 讛讜讗 讜讗讬谞讜 诪谞注诇 讜讛讜讬 诪砖讜讬 讜讛拽砖讛 专讘讬谞讜 转诐 讚讘诪住讻转 讬讜诪讗 (讚祝 讞: 讜砖诐) 诪砖诪注 讚诇讻''注 诪谞注诇 讛讜讗 讜讗住讜专 诇谞注讜诇 讘讜 讘讬讜讛''讻 讜诇注谞讬谉 砖讘转 讘讛讗 讛讜讗 讚驻诇讬讙讬 讚专讘讬 讬讜住讬 讙讝专 讚讬诇诪讗 诪讬驻住讬拽 讜讗转讬 诇讗转讜讬讬 讜专讘讬 诪讗讬专 诇讗 讙讝专 讜讬''诇 讚讛''谞 讘讛讗 驻诇讬讙讬 讚讟注诪讗 讚专' 讬讜住讬 讚讻讬讜谉 讚诇讗 讛讜讬 砖诇 注讜专 诇讗 诪讬讛讚拽 讜讗讬讻讗 诇诪讬讞砖 讚讬诇诪讗 诪讬驻住讬拽 讜讗转讬 诇讗转讜讬讬 讗讱 拽砖讛 诪讛讗 讚讗诪专 讘讙诪专讗 讞诇爪讛 讘住谞讚诇 讻讜' 讞诇讬爪转讜 讻砖专讛 讜讗诪专 砖诪讜讗诇 专''诪 讛讜讗 诪砖诪注 讚诇专' 讬讜住讬 讞诇讬爪转讜 驻住讜诇讛 讜讗诪讗讬 讻讬讜谉 讚诪谞注诇 讛讜讗 讜讬''诇 讚讛讗讬 谞诪讬 讘讛讗 转诇讬讗 讚讻讬讜谉 讚诇注谞讬谉 砖讘转 讙讝专 讚讬诇诪讗 诪讬驻住讬拽 讗讬谞讜 专讗讜讬 诇讛诇讱 讘讜 讜讚诪讬 诇拽讟谉 砖讞诇抓 讘诪谞注诇 讙讚讜诇 讚讞诇讬爪转讜 驻住讜诇讛 讻讚讗讬转讗 讘驻' 诪爪讜转 讞诇讬爪讛 (讬讘讜转 拽讙:) 诪砖讜诐 讚谞注诇讜 讻转讬讘 谞注诇讜 讛专讗讜讬 诇讜 讜讗''转 讛讬讻讬 讙讝专讬 讚讬诇诪讗 谞驻讬诇 讜讗转讬 诇讗转讜讬讬 讛诇讗 讗讬谉 诇讜 讗诇讗 专讙诇 讗讞讚 讜讗讬 谞驻讬诇 诇讗 讬讝讜讝 诪诪拽讜诪讜 讜讗讜诪专 专''讬 讚诪讬讬专讬 砖谞讜砖讗 讘讬讚讜 诪拽诇 讜注讬拽专 讛诇讬讻转讜 讛讬讗 讘住诪讬讻转 讛诪拽诇 讜讛砖转讗 讗讬 谞诪讬 诪讬驻住讬拽 讬讜讻诇 诇讛诇讱 诪讻讗谉 讬砖 诇讛转讬专 诇诪讬 . 砖讻讜讜爪讜 讙讬讚讬 砖讜拽讬讜 诇诇讻转 讘诪拽诇讜 讘砖讘转 讜讛专讘 驻讜专''转 驻讬' 讚拽讬讟注 讬砖 诇讜 住诪讱 砖拽讜砖专 讘讻专注讜 讜诪讙讬注 诇讗专抓 讜讛砖讜拽 讻驻讜驻讛 诇讗讞讜专讬讛 讜讘专讗砖 讛砖讜拽 讘诪拽讜诐 讛专讙诇 注讜砖讛 诇讜 拽讘 诇讛专讗讜转 讻诪讜 砖讬砖 诇讜 专讙诇 讜讘讛讗 驻诇讬讙讬 专' 讬讜住讬 住讘专 讻讬讜谉 砖讗讬谞讜 谞住诪讱 注诇讬讜 讗诇讗 转诇讜讬 讘讗讜讬专 讞讬讬砖讬谞谉 讚讬诇诪讗 谞驻讬诇 讜专''诪 诇讗 讞讬讬砖 讜诇驻讬 讝讛 讗讬谉 专讗讬讛 诇讛转讬专 诇拽讬讟注 诇爪讗转 讘诪拽诇讜 讗诪谞诐 讬砖 诇讛转讬专 诪住讬驻讗 讚诪转谞讬转讬谉 讚讗讬谞讜 讗讜住专 讗诇讗 住诪讜讻讜转 砖诇讜 诇驻讬 砖砖讜拽讬讜 转诇讜讬讬谉 讘讗讜讬专 讜讚讬诇诪讗 谞驻讬诇 讜讗转讬 诇讗转讜讬讬 (讗讘诇 讛讻住讗) 讜讛住驻住诇讬诐 砖讘讬讚讜 讗讬谞讜 讗讜住专 讜讗讬谞讛讜 讛讜讜 讚讜诪讬讗 讚诪拽诇 讜拽''拽 诇驻讬 讝讛 讗诪讗讬 诪讟诪讗 诇讬讛 专讘讗 诪砖讜诐 诪讚专住 讻讬讜谉 砖讗讬谞讜 谞住诪讱 注诇讬讜 讜砖诪讗 讻砖讛讜讗 讬讜砖讘 驻注诪讬诐 讛讜讗 谞住诪讱 注诇讬讜 讜诇讻讱 注讜砖讛 诇讜 讘讬转 拽讘讜诇 讻转讬转讬谉 砖诇讗 讬讜讝拽 讘拽砖专 讛注抓 砖讛讜讗 讬讜砖讘:





专讘 谞住讬诐 讙讗讜谉

拽住讘专 砖诪讗 讬专讘讜 讛谞讜讟驻讬谉 注诇 讛讝讜讞诇讬谉. 注讬拽专 讚讬诇讛 讘转讜专转 讻讛谞讬诐 讗讬 诪讛 诪注讬谉 诪讟讛专 讘讝讜讞诇讬谉 讗祝 诪拽讜讛 诪讟讛专 讘讝讜讞诇讬谉 转诇诪讜讚 诇讜诪专 讗讱 讛诪注讬谉 诪讟讛专 讘讝讜讞诇讬谉 讜讛诪拽讜讛 诪讟讛专 讘讗砖讘讜专谉 讜讘诪住讻转 诪拽讜讗讜转 (驻专拽 讛 诪砖谞讛 讛) 讛讝讜讞诇讬谉 讻诪注讬谉 讜讛谞讜讟驻讬谉 讻诪拽讜讛 讛注讬讚 专讘讬 爪讚讜拽 注诇 讛讝讜讞诇讬谉 砖专讘讜 注诇 讛谞讜讟驻讬谉 砖讛谉 讻砖专讬诐 讜转讬砖转讻讞 讘驻专拽 讝' 讚注讚讬讜转 讛谞讜讟驻讬谉 砖专讘讜 注诇 讛讝讜讞诇讬谉 讗讬谞谉 讻砖讬专讬诐:




转讬讘注讬 诇诪讗谉 讚讗诪专 (诪讚诇讬拽讬谉) [诪注专讬诪讬谉] 讘讚诇讬拽讛 转讬讘注讬 诇诪讗谉 讚讗诪专 讗讬谉 诪注专讬诪讬谉. 注讬拽专 讚讬诇讬讛 讘驻专拽 讻诇 讻转讘讬 讛拽讜讚砖 (讚祝 拽讻) 讚转谞谉 诇讜讘砖 讻诇 砖讛讜讗 讬讻讜诇 诇诇讘讜砖 讜注讜讟祝 讻诇 诪讛 砖讛讜讗 讬讻讜诇 诇讛转注讟祝 专讘讬 讬讜住讬 讗讜诪专 讬"讞 讻诇讬 诪讻诇诇 讚转谞讗 拽诪讗 住讘专 诪讜转专 诇诇讘讜砖 讜诇讛爪讬诇 讗驻讬诇讜 讬转专 诪讬"讞 讻诇讬 讜讗祝 注诇 驻讬 砖讛讜讗 诪注专讬诐 讘讻讱:






专讘讬谞讜 讞谞谞讗诇

讘谞转讬讛 讚讗讘讜讛 讚砖诪讜讗诇 转诇转讗 讙讜讜谞讬 爪讘注讜谞讬诐 讛讜讜 讞讜讟讬 讚讬讚讛讜 讜诇讗 砖讘讬拽 诇讛讜 诇诪讬驻拽 讘讛讜 住讘专 讚讬诇诪讗 砖诇驻讗 讜诪讞讜讬讗 诇讞讘专转讛 讜诇讗 讛讜讛 砖讘讬拽 诇讛讜 讚讙谞讬讬讜 讙讘讬 讛讚讚讬 住讘专 讚诇讗 诇讬诇驻讜 讙讜驻讗 谞讜讻专讗讛 (讜讗诪专 专讘 讛讜谞讗 谞砖讬诐 讛诪住讜诇诇讜转 讝讜 讘讝讜 驻住讜诇讜转 诇讻讛讜谞讛) 讜讛讜讛 注讘讬讚 诇讘谞转讬' 诪拽讜讛 (讘讬讜诐) [讘讬讜诪讬] 谞讬住谉 讜诇讗 讛讬讛 诪谞讬讞谉 诇讟讘讜诇 讘驻专转 诪驻谞讬 砖专讜讘 诪讬 驻专转 讘谞讬住谉 诪讬 诪讟专 讛谉 讻专讘 讚讗诪专 诪讟专讗 讘诪注专讘讗 砖讛讚讗 专讘讛 驻专转. 讻诇讜诪专 讻讬讜谉 砖转专讗讛 讻讬 专讘讜 诪讬 驻专转 注讚讜转 讛讬讗 砖讛讜讙砖诪讛 讗专抓 讛诪注专讘 讜住讘专 讗讘讜讛 讚砖诪讜讗诇 砖诪讗 讬专讘讜 谞讜讟驻讬谉 砖讛谉 诪讬 讙砖诪讬诐 讛谞讜讟驻讬谉 诪谉 讛讙讙讜转 讜谞注砖讜 砖讗讜讘讬谉 注诇 诪讬 讛驻专转 砖讛谉 讝讜讞诇讬谉 讻讚转谞讬 讘诪拽讜讜讗讜转 讘驻' 讛' 讛讝讜讞诇讬谉 讻诪注讬谉 讜讛谞讜讟驻讬谉 讻诪拽讜讛 讛注讬讚 专' (讬爪讞拽) [爪讚讜拽] 注诇 讛讝讜讞诇讬谉 砖专讘讜 注诇 讛谞讜讟驻讬谉 砖诪讻砖讬专讬谉 讜砖讗诪专 砖诪讜讗诇 谞讛专讗 诪讻讬驻讬讛 诪转讘专讱 讻诇讜诪专 讛谞讛专 讛讙讚讜诇 诪谉 讛住诇注 砖讬讜爪讗 诪诪谞讜 诪砖讜诐 谞专讘转 诪诇讬讗转讜 讜诇讗 诪诪讬 讛诪讟专 驻诇讬讙讗 注诇 讗讘讜讛 讚砖诪讜讗诇 讜注诇 专讘 讜注讜讚 讚讘专讬 砖诪讜讗诇 住讜转专讬谉 讝讛 讗转 讝讛 讘讻讗谉 讗诪专 讻讬 诪讬 讛诪讟专 讗讬谞诐 诪诪诇讗讬诐 讛谞讛专 讗诇讗 诪讻讬驻讬讛 诪讬讘专讬讱 讜注讜讚 讗诪专 讗讬谉 讛诪讬诐 诪讟讛专讬谉 讘讝讜讞诇讬谉 讗诇讗 驻专转 讘讬讜诪讬 转砖专讬 讘诇讘讚 诪讻诇诇 讚讘砖讗专 讛讞讚砖讬诐 讝讜诇转讬 转砖专讬 讻谞讜讟驻讬谉 讛诐 讚讙砖诪讬诐 专讘讜 注诇讬讛谉 讜诪驻爪讬 讘讬讜诪讬 转砖专讬 讛讬讛 诪住转讬专讜 诇讘谞讜转讬讜 讘诪驻爪讬 诪驻谞讬 讘谞讬 讗讚诐 砖注诇 讛谞讛专 讜讟讜讘诇转 讘驻专转 讻讬 讚讘专讬 讛讻诇 讘转砖专讬 讝讜讞诇讬谉 讛谉 讜诇诪讛 讘诪驻爪讬 讚诇讬转 诇讛讜 讟讛专讛 讘诪拽讜讛:




驻讜专驻转 注诇 讛讗讘谉 讜注诇 讛讗讙讜讝 讜注诇 讛诪讟讘注 诪注"砖. 驻讬' 谞讜转谞转 讗讘谉 讗讜 讗讙讜讝 讗讜 诪讟讘注 讘拽爪讛 讛住讚讬谉 讻诪讬谉 拽专住 讘诇讜诇讗讜转 砖诇讗 讬砖诪讟 讛住讚讬谉 诪注诇讬讛 讻讚讬 砖转讛讗 诪转注讟驻转 讘讗讜转讜 住讚讬谉 讜谞讜转谞转 讝讛 砖注砖讗转讜 讻诪讬谉 拽专住. 谞砖讬诐 诪讚讬讜转 诪谞讛讙谉 诇爪讗转 讘注谞讬谉 讛讝讛 驻专讜驻讜转. 讜讘诇讘讚 砖诇讗 转驻专讜祝 讘转讞诇讛 讘砖讘转 注诇 讛诪讟讘注. 讜讛谞砖讬诐 讛注专讘讬讜转 诪谞讛讙谉 诇爪讗转 专注诇讜转 讜驻讬' 专注诇讜转 讘讬专讜砖诇诪讬 讘诇讬讻专讬讗讛 讜讛谉 讻诪讜 讻住讜讬 驻谞讬诐 讻讚讻转讬讘 (讬砖注讬讛讜 讙壮:讬状讟) 讛砖专讜转 讜讛专注诇讜转. 讜讬"讗 讝讜讙 诇诇诪讚讱 砖讘诪拽讜诪讜转 讛诇诇讜 讻讱 讛讬讛 诪谞讛讙诐 讜诪讜转专 诇讛诐 讜讻诇 讗讚诐 诪讜转专 讘讻讱 讗诇讗 砖讚讘专讜 讞讻诪讬诐 讘讛讜讜讛:




讘注讬 讗讘讬讬 讗砖讛 诪讛讜 砖转注专讬诐 讜转驻专讜祝 讘讗讙讜讝 诇讛讜爪讬讗 诇讘谞讛 拽讟谉 讘砖讘转 讜注诇转讛 讘转讬拽讜:






专诪讘"谉

砖诪讗 讬专讘讜 谞讜讟驻讬谉 注诇 讛讝讜讞诇讬谉. [讬驻讛] 驻讬专砖"讬 讝"诇, 讜诪"砖 讘诪拽爪转 讛住驻专讬诐 讜讛讜讜 诇讛讜 砖讗讜讘讬谉 讗讬谞讜 谞讻讜谉 讜讗讬谉 讻"讻 讘谞讜住讞讬 注转讬拽讬. 讗讘诇 专"讞 讝"诇 讻' 讻诇砖讜谉 讛讝讛, 砖诪讗 讬专讘讜 诪讬 讙砖诪讬诐 砖讛谉 谞讜讟驻讬谉 诪谉 讛讙谞讜转 讜谞注砖讜 砖讗讜讘讬谉 注诇 诪讬 驻专转 砖讛谉 讝讜讞诇讬谉 讻讚转谞谉 讘诪拽讜讜讗讜转 讛讝讜讞诇讬谉 讻诪注讬讬谉 讜讛谞讜讟驻讬谉 讻诪拽讜讛 讻讜' 驻讬' 诇驻讬 砖讛砖讗讜讘讬谉 驻讜住诇讬谉 讗转 讛诪注讬讬谉 讘专讜讘 讜诇讗 诇讙诪专讬 讗诇讗 讚讘注讬 讗砖讘讜专谉 讻讚转谞谉 讛转诐 讘诪住' 诪拽讜讗讜转 诇诪注诇讛 诪讛谉 诪注讬讬谉 砖诪讬诪讬讜 诪讜注讟讬谉 砖专讘讜 注诇讬讛谉 诪讬诐 砖讗讜讘讬谉 砖讜讬谉 诇诪拽讜讛 诇讟讛专 讘讗砖讘讜专谉 讜诇诪注讬讬谉 诇讟讛专 讘讻诇 砖讛讜讗 讜诪砖讜诐 讛讻讬 注讘讬讚 诇讛讜 , 诪拽讜讜讗讜转 讜诪讜砖讱 诇转讜讻谉 诪讗讜转谉 诪讬诪讜转 讚讗砖讘讜专谉 诪讟讛专讬谉. 讗讘诇 讗讬谉 诇砖讜谉 谞讜讟驻讬谉 讗诇讗 讻讚讘专讬 专砖"讬 讝"诇 讻讚转谞谉 讜讛讜讟驻讬谉 讻诪拽讜讛 讜讗讬 砖讗讜讘讬谉 讛谉 讛讗讬讱 讛谉 讻诪拽讜讛 讗诇讗 诪讬 讙砖诪讬诐 谞拽专讬谉 谞讜讟驻讬谉 讜讻"谞 砖讗祝 讛讬讜专讚讬谉 诪谉 讛诪注讬讬谉 讚专讱 讗讜讬专 谞拽专讬谉 谞讜讟驻讬谉 讜讻谉 讚专讱 讛诪砖谞讬讜转 讘诪拽讜诪谉 (诪讻砖讬专讬谉 讘,讚). 讜拽"诇, 讛讬讻讬 讗诪专 [砖诪讗] 讬专讘讜 讛谞讜讟驻讬谉 注诇 讛讝讜讞诇讬谉 讗驻讬' 诪讞爪讛 谞诪讬 驻住讜诇讬谉 讻讚转谞谉 讘注讚讬讜转 讛注讬讚 专' 爪讚讜拽 注诇 讛讝讜讞诇讬谉 砖专讘讜 注诇 讛谞讜讟驻讬谉 砖讻砖专讬谉 讗诇诪讗 诪讞爪讛 注诇 诪讞爪讛 驻住讜诇讬谉 讜讗驻砖专 讚诇讗讜 讚讜拽讗 讜讛"讛 诇诪讞爪讛 注诇 诪讞爪讛 砖驻住讜诇讬谉 讗诇讗 诇驻讬 砖讗"讗 诇爪诪爪诐 诇讗 拽驻讬讚 讘诇讬砖谞讗. 讜诇"谞 砖讛讝讜讞诇讬谉 砖讛诇讻讜 诇诪拽讜诐 讛谞讜讟驻讬谉 讜谞转注专讘讜 讛专讬 讛谉 讻谞讜讟驻讬谉 注讚 砖讬专讘讜 注诇讬讛谉 讗讻诇 讛谞讜讟驻讬谉 砖谞转注专讘讜 讘讝讜讞诇讬诐 讻驻专转 讘讬讜诪讬 谞讬住谉 讗讬谞谉 驻讜住诇讬谉 诇注讜诇诐 注讚 砖讬专讘讜 讛谞讜讟驻讬谉 注诇 讛讝讜讞诇讬谉, 砖讘讻诇 讻讬讜爪讗 讘讝讛 讘诪拽讜诪谉 讞砖讬讘讬. 讜讛讜讬 讬讜讚注 砖讛谞讜讟驻讬谉 讘注讜 讗砖讘讜专谉 讜讗讬谞谉 诪讟讛专讬谉 讘讝讜讞诇讬谉 讗讘诇 诪注讬讬谉 诪讟讛专 讻讬谉 讘讝讜讞诇讬谉 讘讬谉 讘讗砖讘讜专抓 诪诪讗讬 诪讚转谞谉 (诪拽讜讗讜转 讗,讝)砖讜讛 诇诪拽讜讛 诇讟讛专 讘讗砖讘讜专谉, 讜拽转谞讬 注诇讛 诇诪注诇讛 诪讛谉 诪讬诐 诪讜讘讬谉 砖讛谉 诪讟讛专讬谉 讘讝讜讞诇讬谉 讜讛讬讬谞讜 讗驻讬' 讘讝讜讞诇讬谉 讚讗讬 讘讝讜讞诇讬谉 讚讜拽讗 诪讗讬 诇诪注诇' 诪讛谉 讛讻讗 讘讞讚 讙讜讜谞讗 诪讟讛专讬 讜讛讻讗 讘讞讚 讙讜谞讗 诪讟讛专讬 讜转谞抓 谞诪讬 诪注讬谉 砖讛讜讗 爪专 讜讞拽拽讜 讜注砖讗讜 专讞讘 诪讟讛专 讘讗砖讘讜专谉 讜讗讬谞讜 诪讟讛专 讘讝讜讞诇讬谉 讗诇讗 讘诪拽讜诐 砖讛诪讬诐 讬讻讜诇讬谉 诇讬诇讱 砖诐 诪转讞诇讛 讗诇诪讗 诪注讬谉 谞诪讬 诪讟讛专 讘讗砖讘讜专谉 讜转谞谉 讘诪住' 驻专讛 驻"讜 讛诪驻谞讛 诪注讬讬谉 诇转讜讱 讛讙转 讗讜 诇转讜讱 讛讙讙 驻住讜诇讬谉 诇讝讘讬谉 讜诇诪爪讜专注讬谉 讜诇诪讬 讞讟讗转 讗诇讙谞讗 诇砖讗专 讻诇 讗讚诐 讻砖专 讗注"驻 砖讛讜讗 讗砖讘讜专谉, 讜诇拽诪谉 讘驻' 讞' 砖专爪讬诐 (砖讘转 拽讟.) 讗诪专讬' 讻诇 讛讬诪讬诐 讻诪拽讜讛, 专' 讬讜住讬 讗讜诪专 讻诇 讛讬诪讬诐 诪讟讛专讬谉 讘讝讜讞诇讬谉 讜讛讬讬谞讜 讗祝 讘讝讜讞诇讬谉 砖诇讗 驻住诇谉 讘讗砖讘讜专谉 转讚注 砖讗诐 诇讗 讬讗诪专 讻谉 驻专转 诇讗 讬讟讛专 谞诪讬 讘讗砖讘讜专谉 砖诪讗 专讘讜 讝讜讞诇讬谉 注诇 讛谞讜讟驻讬谉 讜谞讗 讗诪专讜 讗诇讗 讗讬谉 讛诪讬诐 诪讟讛专讬谉 讘讝讜讞诇讬谉 讛讗 讘讗砖讘讜专谉 讻讜诇谉 诪讟讛专讬谉 讛谉: 



讛讗 讚讗诪专 砖诪讜讗诇 谞讛专讗 诪讻讬驻讬' 诪讘专讬讱. 转讬诪讛 讛讜讗, 砖讛专讬 讗谞讜 专讜讗讬谉 砖讻砖讬讜专讚讬谉 谞砖诪讬诐 讛谞讛专 专讘讛 讜讬"诇 诪驻谞讬 砖讗诪专讜 砖讗讬谉 诇讱 讻诇 讟驻讞 讜讟驻讞 讬讜专讚 诪诇诪注诇讛 砖讗讬谉 转讛讜诐 注讜诇讛 诇拽专讗转讜 讟驻讞讬讬诐 讻讚讗讬转讗 讘砖诇讛讬 驻' 住讚专 转注谞讬讜转 讜讗"转 讗"讻 讛讬讻讬 砖诪讟讬转 诪讬谞讛 讚驻诇讬讙讬 讚砖诪讜讗诇 讗讚专讘 讚讗诪专 住讛讚讗 专讘讗 驻专转 讗"诇 讚诇砖诪讜讗诇 讻讬讜谉 讚谞讛专讗 诪讻讬驻讬' 诪讘专讬讱 驻注诪讬诐 砖讗讬谉 讛谞砖诪讬诐 讬讜专讚讬谉 讜转讛讜诐 注讜诇讛 讜诪砖拽讛 讛讗专抓 讜谞讛专讬 诪讘专讻讬 讗讘诇 诇专讘 讗讬谉 注诇讬讬转讜 砖诇 转讛讜诐 诪讘专讬讱 讛谞讛专讜转 讗诇讗 讛讙砖诪讬诐 讛讬讜专讚讬谉 诇转讜讻谉 讜注讜讚 砖讗讬谉 讝讛 住讛讚讗 专讘讗 砖驻注诪讬诐 讙砖诪讬诐 诪讜注讟讬谉 讜转讛讜诐 注讜诇讛 讛专讘讛. 讜谞专讗讛 诪讚讘专讬 专"讞 讝"诇 砖讛诇讻讛 讻专讘 讜讗祝 专讘讬谞讜 讛讙讚讜诇 讻转讘讛 诇讚讗讘讜讛 讚砖诪讜讗诇 讗注"驻 砖诇讗 讻转讘讛 诇讚专讘 讜讻谉 住诇拽讗 砖诪注转讗 讚讛讗 砖诪讜讗诇 谞诪讬 住"诇 讻讗讬讚讱 讜讗讬讛讜 诇讗 住诪讱 谞驻砖讬' 诇注谞讬谉 讗讬住讜专讗 讗谞谉 讛讬讻讬 住诪讻讬谞谉 讜讗祝 注诇 讙讘 讚讗诪专讬' 讘讙诪' 讜驻诇讬讙讗 讚讬讚讬' 讗讚讬讚讬' 讟注诪讗 驻诇讬讙讬 讗讘诇 诪讬诪专 讗"诇 讚诇讗 驻诇讬讙讬 讗诇讗 转讬讬砖 诇砖诪讗 专讘讜 诪谉 讛谞讜讟驻讬谉 讜讻讬讜爪讗 讘讝讜 讻驻住讞讬诐 讜驻诇讬讙讬 讚讬讚讬' 讗讚讬讚讬' 讙讘讬 住驻讬讞讬 砖讘讬注讬转 讚讟注诪讬 驻诇讬讙讬 讗讘诇 注讬拽专 讚讬谞讗 讗"诇 讚专讘讬 砖诪注讜谉 讘谉 讬讜讞讗讬 专讗讜讬 诇住诪讜讱 注诇讬讜 讘驻谞讬讜 讚专讘讛 讘讘"讞 拽讟谉 诪诪谞讜 讛讬' 讜诇讗 讞砖砖 诇讻讘讜讚 注爪诪讜 诇讛住诪讬讱 讗讞专讬诐 注诇讬讜 讗驻讬' 讘驻谞讬讜, 讜注讜讚 讚讗诪专讬' 讻讬 讛讛讜讗 讚驻专拽讬' 诇注讬诇 (砖讘转 谞讚.) 讛砖转讗 讚讗诪专 砖诪讜讗诇 诪讻讬驻讬讛 讜讗诪专 讗讬谉 诪讟讛专讬谉 砖"诪 讛诇讻讛 诇诪注砖讛 拽诪"诇 (讜注"讻) 讛诇讻讛 讻专讘, 讚专讘 讜砖诪讜讗诇 讛诇讻讛 讻专讘 讘讗讬住讜专讬, 讜注讜讚 讚专讘讬诐 谞讬谞讛讜 讚讛讗 讗讬讻讗 讗讘讜讛 讚砖诪讜讗诇. 讗诇讗 砖拽砖讛 注诇讬谞讜 砖谞讛谞讜 诇讟讘讜诇 讘谞讛专讜转 讘讬谉 讘讬讜诪讬 谞讬住谉 讘讬谉 讘讬讜诪讬 转砖专讬. 讜讬砖 诪讬 砖讗讜诪专 [专"转] 讛诇讻转讗 讻砖诪讜讗诇 讚讗诪专 诪讻讬驻讬讛 诪讘专讬讱 诪讚讗诪专讬' 讘诪住' 讘讻讜专讜转 转谞讬讗 专诪"讗 讬讜讘诇 砖诪讜 讜诇诪讗 谞拽专讗 砖诪讜 驻专转 砖诪讬诪讬讜 驻专讬谉 讜专讘讬谉 诪住讬讬注 诇讬讛 诇砖诪讜讗诇 讚讗诪专 砖诪讜讗诇 谞讛专讗 诪讻讬驻讬讛 诪讘专讬讱 讜讻谉 驻住拽 讘住' 讛讬专讗讬诐 讘砖诐 (专"讞) [专"转] 讝"诇, 讜讗讬谉 讛驻住拽 谞讻讜谉 讜诇讗 专讗讜讬 诇住诪讜讱 注诇讬讜 砖讬讜转专 讬砖 诇谞讜 诇住诪讜讱 注讙 讛诇讻转' 驻住讬拽转' 讚讗转诪专 讙讘讬'.注讬拽专 讜砖诪讟转讬谉 讻专讘 住诇拽讗 讜讛转诐 诇讗 诪住讬讬注讗 诇砖诪讜讗诇 讗诇讗 诪讚专"诪 讜专讘谞谉 讛讗 讗诪专讜 驻专转 砖诪讜 讜诇讗 讗诪专讜 砖诪讬诪讬讜 驻专讬谉 讜专讘讬谉 讜讛讬讬谞讜 讟注诪讗 谞诪讬 讚专讘 讜讗讘讜讛 讚砖诪讜讗诇 讜讗"转 讗"讻 诪讗讬 住讬讬注转讗 讚专"诪 讬"诇 诪砖讜诐 讚诇讗 讞讝讬' 诇专讘谞谉 讚驻诇讬讙讬 注诇讬' 讘讛讗 砖诇讗 讬讛讬讜 诪讬诪讬讜 驻专讬谉 讜专讘讬谉 讜诪讬讛讜 专讘 讜讗讘讜讛 讚砖诪讜讗诇 讗诪专讬 诇讱 驻诇讬讙讬 讜讗谞谉 讚讗诪专讬' 讻专讘谞谉 讜诪讬讛讜 讬砖 谞讜住讞讗讜转 砖讻' 讘讛谉 讜讞讻诪讬诐 讗讜诪专讬诐 驻专转 砖诪讜 砖诪讬诪讬讜 驻专讬谉 讜专讘讬谉 讜诇诪讛 谞拽专讗 砖诪讜 讬讜讘诇 讜讻讜' 讜诪住讬讬注 诇讬讛 诇砖诪讜讗诇 诪讚专讘谞谉 讜诪讚专"诪, 讜讛讻讬 讻转讜讘 讘住' 讛讬专讗讬诐. 讜拽"诇 诪讗讬 住讬讬注转讗 驻专转 讛讜讗 砖诪讬诪讬讜 驻专讬谉 讜专讘讬谉 讜诇讗 谞讛专 讗讞专 讜讘砖讘讬诇 讻讱 谞拽专讗 讻谉 讜讗讬 住"讚 砖讻诇 讛谞讛专讜转 诪转讘专讻讬谉 诪讻讬驻讬讛讜 诪讛 谞砖转谞讛 讝讛 砖谞砖转谞讛 砖诪讜 讜讬"诇 砖驻专转 专讘讛 讛专讘讛 讬讜转专 诪砖讗专 谞讛专讜转 诇驻讬讻讱 谞拽专讗 讻谉 砖讛讜讗 讙讚讜诇 诇驻注诪讬诐 讬讜转专 注诇 诪讛 砖讛讬' 诪转讞诇讛 讜讗讬谉 讝讛 诪爪讜讬 讘砖讗专 讛谞讛专讜转 讜讘诪住' 讘专讻讜转 驻' 讛专讜讗讛 谞诪讬 讗诪专讬' 诇诪讛 谞拽专讗 砖诪讜 驻专转 砖诪讬诪讬讜 驻专讬谉 讜专讘讬谉. 注讬"诇 砖讻诇 讛谞讛专讜转 讻驻专转 讻讚讗诪专讬' 讛转诐 讛谞讜讚专 诪诪讬 驻专转 讗住讜专 讘讻诇 诪讬诪讜转 砖讘注讜诇诐 讚讗驻讬' 注讬谞转讗 讚诪讚诇讬讬谉 住讜诇诪讬 讚驻专转 谞讬谞讛讜 讛诇讻讱 讗诐 专讘讜讬 驻专转 诪讻讬驻讬讛 砖讗专 谞讛专讜转 诪诪谞讜 讜砖诪讗 讬砖 诇讛拽诇 讜诇讜诪专 砖谞讚讬谉 讘讝讛 诇驻讬 诪讛 砖谞专讗讛 讘谞讛专讜转 砖讛专讬 讗谞讜 专讜讗讬谉 砖讗讬谉 讛谞讛专讜转 专讘讜转 讘讬诪讜转 讛讙砖诪讬诐 讬讜转专 注讙 砖讛讬讜 讻诇 讛砖谞讛 讗诇讗 诪注讟 讗讜 讬讜诐 讗' 讜讘' 诇讗讞专 讛谞砖诪讬诐. 讜讗讬 , 讗驻砖专 砖讬讛讬讜 讘讜 谞讜讟驻讬谉 专讘讬诐 注诇 讛讝讜讞诇讬谉 讗诇讗 砖讛讬' 驻专转 [专讘讛] 讛专讘讛 讻讬诪讜转 讛讙砖诪讬诐 拽专讜讘 诇诪讛 砖讛讬' 讘转讞诇讛讜诇驻注诪讬诐 讬讜转专, 讜诇驻讬讻讱 讛讬' 讞讜砖砖 讗讘讜讛 讚砖诪讜讗诇 讜讻谉 讬砖 诇讞讜砖 讘诪拽爪转 谞讛专讜转 拽讟谞讬诐 砖讛谉 讬讘砖讬谉 讘讬诪讜转 讛讞诪讛 讜讻诇 讬诪讜转 讛讙砖诪讬诐 讜诪拽爪转 讬诪讜转 讛讞诪讛 讛谉 诪讜砖讻讬谉 诪讬诐 讛专讘讛 讗驻讬诇讜 砖诇讗 讘砖注转 讛讙砖诪讬诐 注讚 砖讬讻诇讛 讛驻砖专转 砖诇讙讬诐 讘讬诪讜转 讛拽讬抓 砖讛谉 诪转讬讬讘砖讬谉 诪"讛 讗诪专 砖诪讜讗诇 讗讬谉 讛诪讬诐 诪讟讛专讬谉 讘讝讜讞诇讬谉 讗诇讗 驻专转 讘讬讜诪讬 转砖专讬 诇讘讚 注诇 讻讬讜爪讗 讘讗诇讜 砖讗诪专转讬 讗讘诇 诇讗 讻诇诇 讻诇 讛谞讛专讜转 讘讻诇诇 讝讛. 讜讬"讗, 讘讘诇 注诪讜拽讛 讜讻诇 诪讬诪讬 讛讙砖诪讬诐 讬讜专讚讬谉 砖诐 讻讚讗诪专讬' 诇诪讛 谞拽专讗 砖诪讛 砖谞注专 砖砖诐 谞谞注专讜 讻诇 诪转讬 诪讘讜诇 讜诇驻讬讻讱 讞讜砖砖讬谉 讘谞讛专讜转讬' 讗讘诇 诇讗 讗诪专讜 讘诪拽讜诪讜转 讗讞专讬诐 讜讘住' 讛讬专讗讬诐 谞诪讬 讛讻讬 讻转讜讘 讗注"驻 砖讛诇讻讛 讻砖诪讜讗诇 诪讬讛讜 诇谞讛专讜转 拽讟谞讬诐 讬砖 诇讞讜砖 诇专讘讬讬转 谞讜讟驻讬谉 诪住讘专讗 诪诪转谞讬' 讚转谞谉 讘诪住' 驻专讛 驻"讞 讛诪讬诐 讛诪讻讝讘讬谉 驻住讜诇讬谉 讗诇讜 讛谉 讛诪讬诐 讛诪讻讝讘讬谉 讗' 讘砖讘讜注 驻讬' 讗' 诇讝' 砖谞讬诐 讛诪讻讝讘讬谉 讘驻讜诇诪讜住讬讜' 讘砖谞讬 讘爪讜专转 讻砖专讬谉 讜专"讬 驻讜住诇 讜诇讚注转谞讜 讗谞讜 讬砖 诇讞讜砖 讘讻诇 谞讛专 注讚 砖讬转讘专专 诇讱 诪注讬谉 砖诇讜 讻诪讛 讛讜讗 讜诪讗讬讝讛 诪拽讜诐 讛诪砖讻转讜 讜专讘讜讬讜 讘讗讬谉 讘讬谉 讘讬诪讜转 讛讞诪讛 讘讬谉 讘讬诪讜转 讛讙砖诪讬诐 讜讛诇讻转讗 讜讚讗讬 讻专讘 讜讗讬谉 转讜诇讬谉 讘专讘讬讬转 讻讬驻讛 讜注诇讬讬转 转讛讜诐 讻砖诪讜讗诇. 讜讻讘专 讛拽砖讜 讘砖诪讜注讛 讝讜, 讜讗驻讬' 专讘讜 谞讜讟驻讬谉 注诇 讛讝讜讞诇讬谉 诪讗讬 讛讜讜 讜讛专讬 驻专转 谞讛专 讙讚讜诇 讛讜讗 讜诪讜砖讱 讛讜讗 诇注讜诇诐 讜转谞谉 讘诪拽讜讜讗转 诪注讬谉 砖讛讜讗 诪讜砖讱 讻谞讚诇 讜专讘讛 注诇讬讜 讜讛诪砖讬讻讜 讛专讬 讛讜讗 讻诪讜转 砖讛讬讛 讛讬讛 注讜诪讚 讜专讘讛 注诇讬讜 讜讛诪砖讬讻讜 砖讜讛 诇诪拽讜讛 诇讟讛专 讘讗砖讘讜专谉 讜诇诪注讬讬谉 谞讛讟讘讬诇 讘讻诇 砖讛讜讗 讜讬"讗 诪讗讬 讜专讘讛 注诇讬讜 讚拽转谞讬 砖讛讜住讬祝 注诇讬讜 讜讛诪砖讬讻讬 讛讗 讗诇讜 专讘讛 讘诪注讬讬谉 诪讬诐 诪专讜讘讬谉 注诇 砖诇讜 讗讬谞讜 诪讟讛专 讗诇讗 讘讗砖讘讜专谉, 讜讛拽砖讜 讘讝讛 讗"讻 诇讬转谞讬 讛讜住讬祝. 讜诇"谞 诇驻讬 注谞讬谉 讛诪砖谞讬讜转 砖讛诪注讬讬谉 谞拽专讗 讙讜诪转 讛注讬讬谉 注爪诪讛 讜讗诪讛 讛诪讜砖讻转 诪诪谞讜 谞拽专讗 讝讜讞诇讬谉 讻注谞讬谉 砖砖谞讬讬讜转 讛讝讜讞诇讬谉 讻诪注讬谉 (讜讛讝讜讞诇讬谉) [讜讛谞讜讟驻讬谉]讻诪拽讜讛, 讜砖谞讜 讘转讜住驻转讗 (诪拽讜讗讜转 讗.) 诇注谞讬谉 讛讞讜驻专 讘爪讚 讛谞讛专 讜讛讞讜驻专 讘爪讚 讛诪注讬谉 砖讗讬谉 讛谞讛专 讛诪讜住讬祝 谞拽专讗 诪注讬谉 讗诇讗 注讬谉 讛诪讬诐 讘诇讘讚 讜诇驻讬讻讱 讗诪谞'讜 砖讛诪注讬谉 砖讛讜讗 诪讜砖讱 讗驻讬' 讻谞讚诇 讜专讘讛 砖讗讜讘讬谉 讘转讜讱 讛诪注讬讬谉 注爪诪讜 注讚讬讬谉 讛讜讗 讻诪讜转 砖讛讬讛 讜诪讟讛专 讘诪讬诐 讛谞讝讞诇讬谉 诪诪谞讜 讜讘诇讘讚 讘诪拽讜诐 讝讞讬诇转谉 讛专讗砖讜谞讛 讜讻谉 诪驻讜专砖 讘转讜住驻转讗. 讛讬讛 注讜诪讚 讗注"驻 砖专讘讛 诪诪砖 诇转讜讻讛 砖诇 诪注讬谉 讻讬讜谉 砖讻诇 讝讞讬诇转讜 诪讞诪转 讛谞讜讟驻讬谉 爪专讬讱 讗砖讘讜专谉 讜讝讛 砖砖谞讬谞讜 讘转讞诇转 诪拽讜讜讗讜转 诇诪注诇讛 诪讛谉 诪注讬谉 砖诪讬诪讬讜 诪讜注讟讬谉 砖专讘讜 注诇讬讜 诪讬诐 砖讗讜讘讬谉 砖讜讛 诇诪拽讜讛 诇讟讛专 讘讗砖讘讜专谉 讛讬讬谞讜 诪讬诪讬讜 诪诪讜注讟讬谉 讜注讜诪讚讬谉 讛讗 专讘讬诐 讜诪讜砖讻讬诐 讗注"驻 砖专讘讛 注诇讬讜 讻砖专讬谉 谞讟讛专 讘讝讜讞诇讬谉 讜讻"讝 讘诪专讘讛 诇转讜讱 讛诪注讬谉 注爪诪讜 讗讘诇 讘诪专讘讛 诇转讜讱 讛诪讬诐 讛谞讝讞诇讬谉 诇注讜谞诐 谞驻住诇讬谉 讘专讜讘 砖讗讜讘讬谉 讜讘专讜讘 谞讜讟驻讬谉 讜讛讬讬谞讜 砖诪注转讬谉, 讜讻"谞 讚讘专讬 讛"专 诪砖讛 讝"诇 讜诪讚讘专讬讜 诇诪讚转讬'. 讜讻谉 讬砖 诇转专抓 砖诪讜注讛 讝讜 讘讟讜讘诇讜转 注诇 砖驻转 讛谞讛专 (诪拽讜专) [诪拽讜诐] 砖诇讗 讛讬讛 讘讜 讝讜讞诇 转讞诇讛, 讜讻注谞讬谉 砖砖谞讜 讘转讜住驻转讗 讻诪讜 砖讛讝讻专转讬:





专砖讘"讗

住讘专 砖诪讗 讬专讘讜 谞讜讟驻讬谉 注诇 讛讝讜讞诇讬谉. 讜讗诐 转讗诪专 讻讬 专讘讜 诪讗讬 讛讜讬. 讜讛讗 转谞讬谞讗 讘诪住讻转 诪拽讜讗讜转 (驻"讛 诪"讙) 诪注讬谉 砖讛讜讗 诪讜砖讱 讻谞讚诇 讜专讬讘讛 注诇讬讜 讜讛诪砖讬讻讜 讛专讬 讛讜讗 讻诪讜转 砖讛讬讛, 讜驻专转 谞讛专 讙讚讜诇 讜诪讜砖讱 讛讜讗 诇注讜诇诐. 讬砖 诇讜诪专 讚诇讗 专讬讘讛 诪诪砖 拽讗诪专, 讗诇讗 砖讛讜住讬祝 注诇讬讜, 诪讻诇 诪拽讜诐 诪讬 讛诪注讬谉 专讘讬诐 注诇 讛谞讜讟驻讬谉. 讜讬砖 诪讬 砖讛拽砖讛 注诇 讝讛 讚讗诐 讻谉 诇讬转谞讬 讛讜住讬祝 讜诇讗 诇讬转谞讬 专讬讘讛. 讜讬砖 诇讜诪专 注讜讚 讚讛讛讬讗 讚诪拽讜讗讜转 讘砖专讬讘讛 讘转讜讱 讛诪注讬谉 讘注爪诪讜, 讻诇讜诪专: 讘转讜讱 讛讙讜诪讗, 讜讻讬讜谉 砖讛讜讗 谞讜转谉 讘转讜讱 注讬拽专 讛诪注讬谉 注爪诪讜 讛专讬 讻诇 讛诪讬诐 谞讞砖讘讬诐 讻诪讬 讛诪注讬谉, 讗讘诇 讘诪专讘讛 讘转讜讱 讛谞讛专 讛诪讜砖讱 诪转讜讱 讛诪注讬谉  谞驻住诇 讘专讜讘 讛砖讗讜讘讬谉 讗讜 讘专讜讘 讛谞讜讟驻讬谉, 讜讘诪专讘讛 讛诪注讬谉 讙诐 讻谉 讚讜拽讗 [讘诪拽讜诐] 讝讞讬诇转谉 讘讬谉 讘讗讜专讱 讘讬谉 讘专讜讞讘, 讗讘诇 砖诇讗 讘诪拽讜诐 讝讞讬诇转谉 讻讬讜谉 砖讝讞讬诇转谉 讝讜 讗讬谞讛 讗诇讗 诪讞诪转 讛谞讜讟驻讬谉 讛专讬 讛谉 讻谞讜讟驻讬谉 讜讗讬谉 诪讟讛专讬谉 讗诇讗 讘讗砖讘讜专谉, 讜讻诪讜 砖砖谞讬谞讜 砖诐 讘住讬驻讗 讚讛讛讬讗 诪转谞讬转讬谉 讚诪拽讜讗讜转 讛讬讛 注讜诪讚 讜专讬讘讛 注诇讬讜 讜讛诪砖讬讻讜 砖讜讛 诇诪拽讜讛 诇讟讛专 讘讗砖讘讜专谉 讜诇诪注讬谉 诇讛讟讘讬诇 讘讜 讘讻诇 砖讛讜讗, 讜转谞谉 谞诪讬 讘驻专拽 拽诪讗 讚诪住讻转 诪拽讜讗讜转 (诪"讝) 诇诪注诇讛 诪讛谉 诪注讬谉 砖诪讬诪讬讜 诪讜注讟讬谉 砖专讘讜 注诇讬讛诐 诪讬诐 砖讗讜讘讬谉 砖讜讛 诇诪拽讜讛 诇讟讛专 讘讗砖讘讜专谉.
讜讗诐 转讗诪专 注讜讚, 讻讬 专讘讜 谞讜讟驻讬谉 注诇 讛讝讜讞诇讬谉 谞诪讬 谞讬诪讗 拽诪讗 拽诪讗 讘讟讬诇, 讜讻讚讗诪专讬谞谉 讘驻专拽 讘转专讗 讚注讘讜讚讛 讝专讛 (注讙, 讗) 讙讘讬 讬讬谉 谞住讱 砖谞驻诇 诇讘讜专, 讻讬 讗转讗 专讘 讚讬诪讬 讗诪专 专讘讬 讬讜讞谞谉 讛诪注专讛 讬讬谉 谞住讱 诪讞讘讬转 诇讘讜专 讗驻讬诇讜 讻诇 讛讬讜诐 讻讜诇讜 专讗砖讜谉 专讗砖讜谉 讘讟诇. 讜讻诇讗讬诐 谞诪讬 讛讬讗讱 (谞讜住驻讬诐) [谞讗住专讬诐] 讘转讜住驻转 讗讞讚 讜诪讗转讬诐 诇讬诪讗 专讗砖讜谉 专讗砖讜谉 讘讟诇. 讜讘谞讚专讬诐 谞诪讬 讘驻专拽 讛谞讜讚专 诪谉 讛讬专拽 (谞讚专讬诐 谞讝, 讘) 讙讘讬 讘爪诇 砖注拽专讜 讘砖讘讬注讬转 讜谞讟注讜 讘砖诪讬谞讬转 讚讗诪专讬谞谉 讻砖专讘讜 讙讬讚讜诇讬讜 注诇 注讬拽专讜 诪讜转专 讚讙讬讚讜诇讬 讛讬转专 诪注诇讬谉 讗转 讛讗讬住讜专, 讜讗诪讗讬 谞讬诪讗 专讗砖讜谉 专讗砖讜谉 讘讟诇. 转讬专抓 专"转 讝"诇 讚诇讗 讗诪专讜 讘讬讬谉 谞住讱 拽诪讗 拽诪讗 讘讟讬诇 讗诇讗 讘诪注专讛 诪注讟 诪注讟 讘讛驻住拽讜转, 讗讘诇 讘诇讗 讛驻住拽 诇讗 讗诪专讬谞谉 讚诇讬讘讟讬诇, 讜讛诇讻讱 讘谞讜讟驻讬谉 砖讬讜专讚讬谉 讘诇讗 讛驻住拽 讜讗讬 谞诪讬 讘讙讬讚讜诇讬 讝专注讬诐 砖诪转专讘讬谉 讘讻诇 砖注讛 讘诇讬 讛驻住拽 讛专讬 讗谞讜 专讜讗讬谉 讻讗讬诇讜 讘讗 讛讻诇 讘讬讞讚 讜讗讬谞讜 讘讟诇.
讗诇讗 砖拽砖讛 诇转讬专讜爪讜, 讛讗 [转谞谉] 讘诪住讻转 诪拽讜讗讜转 (驻"讝 诪"讘) 讜诪讬讬转讬谞谉 诇讛 讘讬讘诪讜转 驻专拽 讛注专诇 (讬讘诪讜转 驻讘, 讘) 诪拽讜讛 砖讬砖 讘讜 讗专讘注讬诐 住讗讛 谞转谉 住讗讛 讜谞讟诇 住讗讛 讻砖专 注讚 专讜讘讜, 讜讘专讜讘讜 诪讬讛讗 驻住讜诇 讜诇讗 讗诪专讬谞谉 拽诪讗 拽诪讗 讘讟讬诇 讜讗注"讙 讚拽讗 讬讛讬讘 诇住讬专讜讙讬谉. 讜讬砖 诇讜诪专 讚讛转诐 讛讜讗 诪讬讬专讬 讘诪讬 驻讬专讜转 讜讻讚诪砖诪注 讛讻讬 讘讛讚讬讗 讘诪拽讜诪讛 讘诪住讻转 诪拽讜讗讜转, 讜讗驻砖专 讚讘诪讬 驻讬专讜转 讛讞诪讬专讜. 讜讗诐 转讗诪专 诪讗讬 拽讗 诪讚诪讛 诇讛 讛转诐 讘讬讘诪讜转 诇转专讜诪讛 讘讝诪谉 讛讝讛 讚专讘谞谉, 讚讛讗 驻住讜诇 诪讬 驻讬专讜转 诇诪拽讜讛 讚讗讜专讬讬转讗, 讚讛讗 诪诪注讟 诇讛讜 讘驻专拽 讻住讜讬 讛讚诐 (讞讜诇讬谉 驻讚, 讗) 诪讚讻转讬讘 诪讬诐 讬转讬专讗. 讜转讬专爪讜 讘转讜住' 讚讛转诐 讚讜拽讗 诇讛讟讘讬诇 讘讜 诪讞讟讬谉 讜爪谞讜专讜转 讚诪讚讗讜专讬讬转讗 诇讗 讘注讜 讗专讘注讬诐 住讗讛 讗诇讗 诪讚专讘谞谉 讘注诇诪讗 讜讛诇讻讱 讻讬讜谉 砖讬砖 砖诐 专讜讘讜 砖诇 诪拽讜讛 诪讬诐 讻砖专讬诐 讻砖专, 讜诪讬讛讜 讘注讬谞谉 讚诇讬砖转讗专讜 专讜讘讜 讜诪砖讜诐 讛讻讬 诪讜讻讞 诪讬谞讛 讛转诐 [讚]讘讚专讘谞谉 讘注讬 专讘讬讬讛.



讜注讚讬讬谉 讛拽砖讜 讘转讜住' 诪讛讗 讚诪住讬拽 专讘 讚讬诪讬 讘驻专拽 砖诇讬砖讬 讚讘讻讜专讜转 (讻讘, 讗) 讙讘讬 讛诇讜拽讞 爪讬专 诪注诐 讛讗专抓 诪砖讬拽讜 讘诪讬诐 讜讟讛讜专 诪讛 谞驻砖讱 讗讬 专讜讘讗 诪讬讗 住诇拽讗 诇讛讜 讛砖拽讛 讗讬 专讜讘讗 爪讬专 诇讗 讘注讬 讛砖拽讛, 讜诪住讬拽 诇讗 砖谞讜 讗诇讗 诇讟讘讜诇 讘讜 驻转谉 讗讘诇 诇拽讚专讛 诇讗, 诪爪讗 诪讬谉 讗转 诪讬谞讜 讜谞讬注讜专, 讗诇诪讗 讗注"讙 讚谞转讘讟诇讜 讛诪讬诐 讘转讜讱 讛爪讬专 讻讬 谞驻诇讛 诇拽讚专讛 谞讬注讜专讜, 讜讻诇 砖讻谉 讚诇讗 讗诪专讬谞谉 专讗砖讜谉 专讗砖讜谉 讘讟诇 讜讗驻讬诇讜 讘讛驻住拽讛. 讜转讬专爪讜 讚讚讬诇诪讗 诇讙讘讬 讛讗 讛讞诪讬专讜 讘讟讛专讜转 讬讜转专 诪谉 讛讗讬住讜专讬谉. 讜讛讗 讚转谞谉            (转专讜诪讜转 驻"讛 诪"讞) 住讗讛 砖诇 转专讜诪讛 砖谞驻诇讛 诇诪讗讛 讞讜诇讬谉 讜诇讗 讛住驻讬拽 诇讛注诇讜转讛 注讚 砖谞驻诇讛 砖诐 住讗讛 讗讞专转 诇讗 转注诇讛, 讚讗诇诪讗 讗祝 讘讗讬住讜专讬谉 诇讗 讗诪专讬谞谉 拽诪讗 拽诪讗 讘讟讬诇. 诇讗 讛讬讗 讚讛转诐 诪砖讜诐 讚诇讗 谞转讘讟诇讛 诇讙诪专讬 讗诇讗 爪专讬讱 讛讜讗 诇讛专讬诐 住讗讛 砖诇 转专讜诪讛 拽讜讚诐 砖讬讛讗 诪讜转专 讜讻讬讜谉 砖爪专讬讱 诇讛专讬诐 诇讗 砖讬讬讱 讘讬讛 诇诪讬诪专 专讗砖讜谉 专讗砖讜谉 讘讟诇.
讜讗讬讻讗 诇诪讬讚拽, 讗诪讗讬 讗诪专讜 砖诪讗 讬专讘讜 谞讜讟驻讬谉 注诇 讛讝讜讞诇讬谉 讗驻讬诇讜 诪讞爪讛 注诇 诪讞爪讛 谞诪讬 驻住讜诇讬谉, 讜讻讚转谞谉 讘诪住讻转 注讚讬讜转 (驻"讝 诪"讙) 讛注讬讚 专讘讬 (讬爪讞拽) [爪讚讜拽] 注诇 讛讝讜讞诇讬谉 砖专讘讜 注诇 讛谞讜讟驻讬谉 砖讻砖专讬谉 讗诇诪讗 诪讞爪讛 注诇 诪讞爪讛 驻住讜诇讬谉. 讜讬砖 诇讜诪专 讚讛讻讗 诇讗讜 讚讜拽讗 砖诪讗 讬专讘讜 谞讜讟驻讬谉 诪诪砖 拽讗诪专, 讗诇讗 诇驻讬 砖讗讬 讗驻砖专 诇爪诪爪诐 诇讗 讚讬讬拽 讘诇讬砖谞讗. 讜讛专诪讘"谉 讝"诇 转讬专抓 砖讛讝讜讞诇讬谉 砖讛诇讻讜 诇诪拽讜诐 讛谞讜讟驻讬谉 讜谞转注专讘讜 讛专讬 讛谉 讻谞讜讟驻讬谉 注讚 砖讬专讘讜 注诇讬讛谉 讗讘诇 讛谞讜讟驻讬谉 砖谞转注专讘讜 讘讝讜讞诇讬谉 讛专讬 讛谉 讻讝讜讞诇讬谉 注讚 砖讬专讘讜 注诇讬讛谉, 讜讛诇讻讱 诪讬诪讬 驻专转 讘讬讜诪讬 谞讬住谉 砖讛谞讜讟驻讬谉 讘讗讬谉 注诇讬讛谉 诇讗 讛讬讜 谞驻住诇讬谉 讗诇讗 讗诐 讻谉 专讘讜 注诇讬讛谉 讛谞讜讟驻讬谉.
讜讻转讘讜 讘转讜住' 砖讛谞讜讟驻讬谉 讛讜讗 砖讗讬谉 诪讟讛专讬谉 讗诇讗 讘讗砖讘讜专谉 讗讘诇 诪注讬谉 诪讟讛专 讘讬谉 讘讝讜讞诇讬谉 讘讬谉 讘讗砖讘讜专谉, 讚讗注"驻 砖砖谞讬谞讜 (诪拽讜讗讜转 驻"讛 诪"讛) 讛讝讜讞诇讬谉 讻诪注讬谉 讜讛谞讜讟驻讬谉 讻诪拽讜讛, 诇讗讜 讚讜拽讗 讘讝讜讞诇讬谉 讗诇讗 诪砖讜诐 讚谞讜讟驻讬谉 讚讜拽讗 讘诪拽讜讛 讜诇讗 讘讝讜讞诇讬谉 砖谞讜 砖讛诪注讬谉 诇诪注诇讛 诪讛谉 砖诪讟讛专 讗驻讬诇讜 讘讝讜讞诇讬谉. 讜转讚注 诇讱 诪讚转谞谉 讘驻专拽 拽诪讗 讚诪拽讜讗讜转 (诪"讝-讞 砖诐) 砖讜讛 诇诪拽讜讛 诇讟讛专 讘讗砖讘讜专谉 讜讻讜' 诇诪注诇讛 诪讛谉 诪讬 诪注讬谉 砖讛谉 诪讟讛专讬谉 讘讝讜讞诇讬谉, 讜讗诐 讗讬转讗 讚讛讗讬 讘讗砖讘讜专谉 讜诇讗 讘讝讜讞诇讬谉 (讜讛讗讬) [讜讛讛讬讗] 讘讝讜讞诇讬谉 讜诇讗 讘讗砖讘讜专谉 诪讗讬 诇诪注诇讛 诪讛谉, 讛讗讬 讘讞讚 讙讜讜谞讗 诪讟讛专讬 讜讛讗讬 讘讞讚 讙讜讜谞讗 诪讟讛专讬. (讜转谞谉) [讜转谞讬] 谞诪讬 (转讜住驻转讗 诪拽讜讗讜转 驻"讗 讛"讝) 诪注讬谉 砖讛讜讗 爪专 讜讞拽拽讜 讜注砖讗讜 专讞讘 诪讟讛专 讘讗砖讘讜专谉 讜讗讬谞讜 诪讟讛专 讘讝讜讞诇讬谉 讗诇讗 讘诪拽讜诐 砖讬讻讜诇讬谉 诇讬诇讱 砖诐 诪转讞讬诇讛, 讗诇诪讗 诪注讬谉 谞诪讬 诪讟讛专 讛讜讗 讘讗砖讘讜专谉. 讜转谞谉 谞诪讬 (驻专讛 驻"讞 诪"讞 讜诪拽讜讗讜转 驻"讛 诪"讚) 讻诇 讛讬诪讬诐 讻诪拽讜讛 砖谞讗诪专 (讘专讗砖讬转 讗, 讬) 讜诇诪拽讜讛 讛诪讬诐 拽专讗 讬诪讬诐 专讘讬 讬讜住讬 讗讜诪专 讻诇 讛讬诪讬诐 诪讟讛专讬谉 讘讝讜讞诇讬谉, 讜诪住转诪讗 诪砖诪注 讚专"讬 诇讗 驻诇讬讙 讗讛讗 讚诪讟讛专讬谉 讘讗砖讘讜专谉 讗注"讙 讚讞砖讬讘 诇讛讜 讻诪注讬谉 诇讬讟讛专 讘讝讜讞诇讬谉. 讜注讜讚 诪讚讗诪专讬谞谉 讛讻讗 讗讬谉 讛诪讬诐 诪讟讛专讬谉 讘讝讜讞诇讬谉 讗诇讗 驻专转 讘讬讜诪讬 转砖专讬 讘诇讘讚 诪砖诪注 讚讚讜拽讗 讘讝讜讞诇讬谉 讛讜讗 讚讗讬谉 诪讟讛专讬谉 讘砖讗专 讛讬诪讬诐 讛讗 讘讗砖讘讜专谉 诪讟讛专讬谉, 讜讗讬讱 讬讟讛专 驻专转  讘讬讜诪讬 谞讬住谉 讘讗砖讘讜专谉 谞讬讞讜砖 砖诪讗 诇讗 专讘讜 讛谞讜讟驻讬谉 讜讛讜讜 诇讛讜 讝讜讞诇讬谉 专讜讘讗 讜诇讗 讬讟讛专讜 讘讗砖讘讜专谉, 讗诇讗 讜讚讗讬 砖讛诪注讬谉 诪讟讛专 讘讻诇 注谞讬谉.



诪住讬讬注 诇讬讛 诇专讘 讚讗诪专 专讘 诪讟专讗 讘诪注专讘讗 住讛讚讗 专讘讗 讜讻讜'. 讻讘专 讻转讘转讬讛 讘谞讚专讬诐 驻专拽 讗讬谉 讘讬谉 讛诪讜讚专 (谞讚专讬诐 诪, 讗) 讘住讬讬注转讗 讚砖诪讬讗.



住讬驻讗 讗转讗谉 诇诪讟讘注. 讗讘诇 砖讗专讗 讗驻讬诇讜 诇讻转讞讬诇讛. 讜转诪讛谞讬 诪讗讬 砖谞讗 诪讟讘注 诪讗讬 砖谞讗 讗讘谉, 讚讗祝 讛讬讗 讗讬谞讛 诪讟诇讟诇转 讻诪讟讘注 讜讗讬谉 诇讛 转讜专转 讻诇讬. 讜讘讬专讜砖诇诪讬 (驻"讜 讛"讝) 讙专住讬谞谉: 转谞讬 专讘谉 砖诪注讜谉 讘谉 讙诪诇讬讗诇 讗讜诪专 诇讗 砖谞讜 讗诇讗 诪讟讘注 讜讗讘谉 讛讗 讘讗讙讜讝 诪讜转专 诪驻谞讬 砖讛讜讗 诪讬讟诇讟诇, [讗诪专 专讘 讗讚讗 讘专 讗讛讘讛 讗转讬讗 讚专讘谉 砖诪注讜谉 讘谉 讙诪诇讬讗诇 讻专讘讬 诪讗讬专 讻诪讛 讚专讘讬 诪讗讬专 讗诪专 讚讘专 砖讛讜讗 诪讬讟诇讟诇] 诪讜转专 讻谉 专讘谉 砖诪注讜谉 讘谉 讙诪诇讬讗诇 讗讜诪专 讚讘专 砖讛讜讗 诪讬讟诇讟诇 诪讜转专.



诪转谞讬': 讛拽讬讟注 讬讜爪讗 讘拽讘 砖诇讜 讚讘专讬 专讘讬 诪讗讬专 讜专讘讬 讬讜住讬 讗讜住专. 驻讬专砖 专砖"讬 讝"诇: 讚讘诪谞注诇 讜诇讗 诪谞注诇 驻诇讬讙讬, 讚专讘讬 诪讗讬专 住讘专 诪谞注诇 讛讜讗 讜诇驻讬讻讱 讬讜爪讗 讘讜, 讜专讘讬 讬讜住讬 住讘专 诇讗讜 诪谞注诇 讛讜讗 讜讗讬谞讜 诇讜 讗诇讗 诪砖讜讬 讜诇驻讬讻讱 讗讬谞讜 讬讜爪讗 讘讜. 讜讘讜讚讗讬 讚诇讻讗讜专讛 (讻驻讬专讜砖讜) [讘驻讬专讜砖] 诪砖诪注 诪住讜讙讬讗 讚讙诪专讗 讚讛讻讗 (住讜, 讗), 讚讗诪专讬谞谉 讜讗祝 砖诪讜讗诇 讛讚专 讘讬讛 讚转谞谉 (讬讘诪讜转 拽讗, 讗) 讞诇爪讛 讘住谞讚诇 砖讗讬谞讜 砖诇讜 讘住谞讚诇 砖诇 注抓 讗讜 讘砖诇 砖诪讗诇 讘讬诪讬谉 讞诇讬爪转讛 讻砖专讛, 讜讗诪专讬谞谉 诪讗谉 转谞讗 讗诪专 砖诪讜讗诇 专讘讬 诪讗讬专 讛讬讗 讚转谞谉 讛拽讬讟注 讬讜爪讗 讘拽讘 砖诇讜 讚讘专讬 专讘讬 诪讗讬专, 讗诇诪讗 诪讚讗讜拽讬诪谞讗 讛讗 讚讞诇讬爪讛 讘驻诇讜讙转讗 讚专讘讬 诪讗讬专 讜专讘讬 讬讜住讬 砖诪注 诪讬谞讛 讚讘诪谞注诇 讜诇讗 诪谞注诇 驻诇讬讙讬, 讚讞诇讬爪讛 讘诪谞注诇 讜诇讗 诪谞注诇 转诇讬讗 诪讬诇转讗. 讜诪讚专讘 讛讜谞讗 谞诪讬 砖诪注讬谞谉 诇讛, 讚转谞谉 住谞讚诇 砖诇 住讬讬讚讬谉 讟诪讗 诪讚专住 讜讗砖讛 讞讜诇爪转 讘讜 讜讬讜爪讗讬谉 讘讜 讘砖讘转 讚讘专讬 专讘讬 注拽讬讘讗 讜诇讗 讛讜讚讜 诇讜, 讜讗诪专 专讘 讛讜谞讗 诪讗谉 诇讗 讛讜讚讜 诇讜 专讘讬 讬讜住讬 诪讗谉 讛讜讚讜 诇讜 专讘讬 诪讗讬专.



讜讗诇讗 诪讬讛讜 诇讗 诪讞讜讜专. 讚讛讗 讗住讬拽谞讗 讘驻专拽 讘转专讗 讚讬讜诪讗 (注讞, 讘) 讜讗诪专讬谞谉 [讗诇讗 讗诪专 专讘讗] 讚讻讜诇讬 注诇诪讗 诪谞注诇 讛讜讗 讜讘讛讗 驻诇讬讙讬 诪专 住讘专 讙讝专讬谞谉 讚讬诇诪讗 诪砖转诪讬讟 讜讗转讬 诇讗转讜讬讬 讜诪专 住讘专 诇讗 讙讝专讬谞谉, 讜讟注诪讗 讚砖诪讜讗诇 讜专讘 讛讜谞讗 讚砖诪注转讬谉 讚讗讜拽讬诪讜  诪转谞讬转讬谉 讚讞诇讬爪讛 讚诇讗 讻专讘讬 讬讜住讬 讛讬讬谞讜 谞诪讬 诪讛讛讜讗 讟注诪讗 讚专讘讗, 讚讻讬讜谉 砖拽砖讛 讜诪砖转诪讬讟 诇讗 拽专讬谞谉 讘讬讛 谞注诇讜 (讚讘专讬诐 讻讛, 讟) 讛专讗讜讬 诇讛诇讱 讘讜 诇讚注转 专讘讬 讬讜住讬, 讜讗注"讙 讚讗讬转 讘讬讛 砖谞爪讬, 诪转讜讱 砖讛讜讗 拽砖讛 讜讗讬谉 讘讜 注讜专 诇讗 诪讬讛讚拽 讜诪砖转诪讬讟 讜讗讬谉 专讗讜讬 诇讛诇讱 讘讜. 讜讛讗 讚诪砖诪注 讛转诐 讘驻专拽 诪爪讜转 讞诇讬爪讛 (讬讘诪讜转 拽讙, 讗) 讚讗讬 诪讞讜驻讛 注讜专 讞讜诇爪转 讘讜 诇讻讜诇讬 注诇诪讗, 讛转诐 讛讜讗 讚讻讬讜谉 讚诪讞讜驻讛 注讜专 讗祝 讛讜讗 诪转讛讚拽 讜专爪讜注讜转讬讜 谞拽砖专讜转 讛讬讟讘 讜诇讗 诪砖转诪讬讟.
讗诇讗 讚讗讬讻讗 诇诪讬讚拽 讗诐 讻谉 讚砖诪讜讗诇 讜专讘 讛讜谞讗 讘砖讬讟转 专讘讗 讗诪专讜, 诪讗讬 讟注诪讗 讗诪专 专讘讗 诪讗谉 诇讗 讛讜讚讜 诇讜 专讘讬 讬讜讞谞谉 讘谉 谞讜专讬 讜诇讗 讗诪专 讻专讘 讛讜谞讗. 讜注讜讚 讛转诐 讘驻专拽 诪爪讜转 讞诇讬爪讛 (讬讘诪讜转 拽讘, 讘; 拽讙, 讗) 讚转谞讬讗 讞诇爪讛 讘住谞讚诇 砖诇 砖注诐 讜砖诇 住讬讘 讜讘拽讘 讛拽讬讟注 讞诇讬爪转讛 讻砖专讛 讜讻讜' 讘诪讜讱 讘住诪讬讻转 讛专讙诇讬诐 讜讘讗谞驻诇讬讗 砖诇 讘讙讚 讞诇讬爪转讛 驻住讜诇讛, 讜讗诪专讬谞谉 拽讘 讛拽讬讟注 诪谞讬 专讘讬 诪讗讬专 讛讬讗 讚转谞谉 讛拽讬讟注 讬讜爪讗 讘拽讘 砖诇讜 讚讘专讬 专讘讬 诪讗讬专 讘讗谞驻诇讬讗 砖诇 讘讙讚 讗转讗谉 诇专讘谞谉, 讜住转诪讗 讚诪讬诇转讗 讛谞讬 专讘谞谉 讚拽讗诪专讬谞谉 讛讬讬谞讜 专讘讬 讬讜住讬 讚驻诇讬讙 讘讛讚讬 专讘讬 诪讗讬专 讘拽讘 讛拽讬讟注, 讜讗诐 讗讬转讗 讚诇讗 驻诇讬讙讬 讘诪谞注诇 讜诇讗 诪谞注诇 讗诇讗 讘拽讘 讚诪砖转诪讬讟 讜讗讬谞讜 讬讻讜诇 诇讛诇讱 讘讜, 讗诪讗讬 诪讜拽讬 讗谞驻诇讬讗 砖诇 讘讙讚 讻专讘谞谉 讛讗 讘砖讗专讗 诇讗 驻诇讬讙讬 讜讻讜诇讛讜 砖讜讬谉 讘讛讜. 讜讗讬讻讗 诇转专讜爪讬 讘讛讗, 讚讛转诐 诪转专抓 诇讛 讗诇讬讘讗 讚讗讘讬讬 讚诪讜拽讬 驻诇讜讙转讬讬讛讜 讘驻专拽 讘转专讗 讚讬讜诪讗 (砖诐) 讘诪谞注诇 讜诇讗 诪谞注诇, 讜讛讬讬谞讜 谞诪讬 讚诪转专抓 诇讛 讗讘讬讬 讛转诐 (讘讬讘诪讜转 砖诐) 讜讗诪专 诪讚住讬驻讗 专讘谞谉 专讬砖讗 [谞诪讬] 专讘谞谉 讜讘诪讞讜驻讛 注讜专, 注讚 讚讗转讗 专讘讗 讜讗讜拽诪讛 讻讜诇讛 讻专讘讬 诪讗讬专 讜诪砖讜诐 讚诇讗 诪讙讬谉 讻诇讜诪专: 讗祝 住讬驻讗 专讘讬 诪讗讬专 讜讛讜讗 讛讚讬谉 诇专讘讬 讬讜住讬 讚讘讛讗 诇讗 驻诇讬讙讬. 讜讗诇讗 诪讬讛讜 讗讻转讬 拽砖讬讗 讛讗 讚讛讻讗, 讗诪讗讬 诇讗 诪讜拽讬 专讘讗 诇讛讛讬讗 讚住谞讚诇 砖诇 住讬讬讚讬谉 讻讚讗讜拽讬 诇讛 专讘 讛讜谞讗. 讜讬砖 诇讜诪专 讚讗祝 [讚]砖诪讜讗诇 讜专讘 讛讜谞讗 讚讛讻讗 住讘讬专讗 诇讛讜 讚讘诪谞注诇 讜诇讗 诪谞注诇 驻诇讬讙讬 讜诇驻讬讻讱 诇专讘讬 讬讜住讬 讗讬谞讛 讞讜诇爪转 讘讜, 讗讘诇 诇专讘讗 专讘讬 讬讜住讬 谞诪讬 诇讙讘讬 讞诇讬爪讛 诪讜讚讛 讛讜讗 讚讞讜诇爪转, 讜诪砖讜诐 讛讻讬 讗讜拽诪讛 专讘讗 诇讛讛讬讗 讚住谞讚诇 砖诇 住讬讬讚讬谉 讚拽转谞讬 讘讙讜讛 讜诇讗 讛讜讚讜 诇讜 讻专讘讬 讬讜讞谞谉 讘谉 谞讜专讬, 讚讗讬诇讜 诇专讘讬 讬讜住讬 讞讜诇爪转 讘讜 讗注"驻 砖讗讬谞讜 讬讜爪讗 讘讜 讘砖讘转.
讜讗讬诇讜 谞驻专砖 讻谉 谞爪讟专讱 诇讜诪专, 讚讛讗 讚讗诪专 专讘讗 讛转诐 讘驻专拽 诪爪讜转 讞诇讬爪讛 诪讚专讬砖讗 专讘讬 诪讗讬专 住讬驻讗 谞诪讬 专讘讬 诪讗讬专 讛讜讗 讛讚讬谉 讚讛讜讛 诪爪讬 诇诪讬诪专 讚讻讜诇讛 讘专讬讬转讗 讻讜诇讬 注诇诪讗 讛讬讗 讚诇讙讘讬 讞诇讬爪讛 诇讗 驻诇讬讙讬, 讗诇讗 讻诇驻讬 诪讗讬 讚住讘讬专讗 诇讛讜 诪注讬拽专讗 讚讘诪谞注诇 讜诇讗 诪谞注诇 驻诇讬讙讬 讜转讘专讜讛 专讬砖讗 专讘讬 诪讗讬专 讜住讬驻讗 专讘谞谉 讗诪专 诇讛讜 专讘讗 讚讗驻讬诇讜 讻讜诇讛 专讘讬 诪讗讬专 讛讬讗. 讜讗讬 谞诪讬 讗讬讻讗 诇诪讬诪专, 讚讛转诐 诇讗讜 诇讗驻讜拽讬 诪讚专讘讬 讬讜住讬 讗讜拽诪讛 专讘讗 讻专讘讬 诪讗讬专, 讗诇讗 诇讗驻讜拽讬 诪讚专讘讬 讬讜讞谞谉 讘谉 谞讜专讬 讚诇讚讬讚讬讛 诇讗 讛讜讬 诪谞注诇 讻诇诇. 讜讻谉 讻转讘转讬 砖诐 讘讬讘诪讜转 (讚"讛 讛讗).
讜注讚讬讬谉 拽砖讛 诇讬 讛讛讬讗 讚讞讜诇爪转 讘住谞讚诇 砖诇 注抓 讚讗讜拽讬 砖诪讜讗诇 讛讻讗 讻专讘讬 诪讗讬专, 讗诪讗讬 诇讗 驻诇讬讙 讘讛 专讘讗 讜谞讜拽诪讛  讻讻讜诇讬 注诇诪讗, 讻讚驻诇讬讙 讘讗讜拽诪转讗 讚专讘 讛讜谞讗 讘讛讛讬讗 讚住谞讚诇 砖诇 住讬讬讚讬谉. 讜讗讜诇讬 谞讗诪专 讚讘砖诇 注抓 砖讛讜讗 拽砖讛 讜注砖讜讬 诇讬砖诪讟 诪讜讚讛 专讘讗 讚专讘讬 讬讜住讬 诇讟注诪讬讛 讚讗祝 诇讞诇讬爪讛 驻住讜诇 讚讗讬谞讜 专讗讜讬 诇讛诇讱 讘讜, 讜讛讛讬讗 讚住谞讚诇 砖诇 注抓 [讚]诪转谞讬转讬谉 讜讘专讬讬转讗 讚讛讻讗 讜讘驻专拽 诪爪讜转 讞诇讬爪讛 讜讚讗讬 讻专讘讬 诪讗讬专 讗转讬讬谉 讻驻砖讟讗 讚住讜讙讬讗 讚讛讻讗 讜讚讛转诐, 讗讘诇 讘砖诇 住讬讬讚讬谉 讘讛讗 驻诇讬讙 专讘讗, 讗讜 诪砖讜诐 讚讛讜讬 砖诇 砖注诐 讻讚驻讬专砖 讛讻讗 专砖"讬 讝"诇 讜讗讬谞讜 拽砖讛 讻诇 讻讱 讜诇讗 诪砖转诪讬讟 讻砖诇 注抓, 讗讜 讗驻讬诇讜 讛讜讬 砖诇 注抓 讻讚驻讬专砖 专讘谞讜 砖诪讜讗诇 讝"诇 讗诇讗 诪砖讜诐 讚讗讬转 诇讬讛 讘住谞讚诇 讜诇讗 诪砖转诪讬讟 讻拽讘 讛拽讬讟注. 讻讱 谞专讗讛 诇讬.
讜讗诇讗 诪讬讛讜 注讚讬讬谉 谞爪讟专讱 诇讜诪专 注诇 讻专讞讬谉 讚讘专讬讬转讗 讚讛转诐 讚拽转谞讬 讘砖诇 住讬讘 讜讘砖诇 砖注诐 讜讘拽讘 讛拽讬讟注 讞诇讬爪转讛 讻砖专讛 讜讗讜拽讬诪谞讗 诇讛 讻专讘讬 诪讗讬专, 诇讗讜 讻讜诇讛 专讬砖讗 诪讜拽诪讬谞谉 诇专讘讗 讻专讘讬 诪讗讬专 讚讜拽讗, 讗诇讗 拽讘 讛拽讬讟注 讘诇讞讜讚, 讗讘诇 住谞讚诇 砖诇 砖注诐 讜砖诇 住讬讘 讻讜诇讬 注诇诪讗 讛讬讗.
讜讗讬 拽砖讬讗 诇讱 讻讬讜谉 讚讗住讬拽 专讘讗 讛转诐 (讘讬讜诪讗) 讚讻讜诇讬 注诇诪讗 诪谞注诇 讛讜讗, 讛讬讻讬 谞驻讬拽 讘讬讛 讗讬讛讜 讘讬讜诐 讛讻驻讜专讬诐. 诇讗 讛讬讗, 讚讻讜诇讬 注诇诪讗 讚拽讗诪专 讛讬讬谞讜 专讘讬 讬讜住讬 讜专讘讬 诪讗讬专, 讗讘诇 诇专讘讬 讬讜讞谞谉 讘谉 谞讜专讬 诇讗讜 诪谞注诇 讛讜讗, 讜讻讚讗诪专 专讘讗 讛讻讗 诪讗谉 诇讗 讛讜讚讜 诇讜 专讘讬 讬讜讞谞谉 讘谉 谞讜专讬, 讚诇讚讬讚讬讛 诇讗 讛讜讛 诪谞注诇 讗诇讗 砖诇 注讜专, 讻讚讻转讬讘 (讬讞讝拽讗诇 讟讝, 讬) 讜讗谞注诇讱 转讞砖 讜讻讚讗诪专讬谞谉 讛转诐 讘驻专拽 诪爪讜转 讞诇讬爪讛 (讬讘诪讜转 拽讘, 讘), 讜拽讬讬诪讗 诇谉 讻专讘讬 讬讜讞谞谉 讘谉 谞讜专讬. 讜讗诐 转讗诪专 诪讻诇 诪拽讜诐 讛讬讻讬 谞驻讬拽 讘讬讛 谞讬讙讝讜专 讚讬诇诪讗 诪砖转诪讬讟 讜讗转讬 诇讗转讜讬讬, 讚讘讛讗 诇讗 讗砖讻讞谉 讚驻诇讬讙 注诇讬讛 讚专讘讬 讬讜住讬 讗诇讗 专讘讬 诪讗讬专 讜专讘讬 诪讗讬专 讜专讘讬 讬讜住讬 讛诇讻讛 讻专讘讬 讬讜住讬 (注讬专讜讘讬谉 诪讜, 讘). 讜诇驻讬讻讱 谞专讗讛 诇讬 讻诪讜 砖讻转讘转讬 讚讘砖诇 砖注诐 讜砖诇 住讬讘 讗祝 专讘讬 讬讜住讬 诇讗 讙讝专 诪砖讜诐 讚讗讬谞讜 拽砖讛 讻诇 讻讱 讜诇讗 注讘讬讚 诇讗砖转诪讜讟讬 讻砖诇 注抓.



讜讗诐 转讗诪专 注讜讚, 诇讗讘讬讬 讚住讘讬专讗 诇讬讛 讚讘诪谞注诇 讜诇讗 诪谞注诇 驻诇讬讙讬 讚讗诇诪讗 讻诇 砖讗讬谞讜 诪谞注诇 讗讬谉 讬讜爪讗讬谉 讘讜 讚诇讗讜 转讻砖讬讟 讛讜讗 讗诇讗 诪砖讜讬, 讗诐 讻谉 讛讬讻讬 谞驻讬拽 讘讬讛 讗讬讛讜, 讚讗讬 诪谞注诇 讛讜讗 讻专讘讬 注拽讬讘讗 讜专讘讬 诪讗讬专 讗讬谉 讬讜爪讗讬谉 讘讜 讘讬讜诐 讛讻驻讜专讬诐, 讜讗讬 诇讗讜 诪谞注诇 讛讜讗 讻专讘讬 讬讜住讬 讜讻专讘讬 讬讜讞谞谉 讘谉 谞讜专讬, 诪讻诇 诪拽讜诐 诇讗 诇讬驻讜拽 讚诪砖讜讬 讛讜讗. 讜谞专讗讛 诇讬 讚诇讗讘讬讬 讘讙讝讬专讛 谞诪讬 驻诇讬讙讬 讗讬 讙讝专讬谞谉 讚讬诇诪讗 诪砖转诪讬讟 讗讜 诇讗 讙讝专讬谞谉, 讻诇讜诪专: 讚专讘讬 讬讜住讬 转专转讬 讗讬转 诇讬讛, 讚诇讗讜 诪谞注诇 讛讜讗 讜注讜讚 讚注讘讬讚 诇讗砖转诪讜讟讬, 讚讗讬 诪砖讜诐 讚诇讗讜 诪谞注诇 讘诇讞讜讚 讛讜讗 诇讗 讛讜讛 讗住专 诇讬讛, 讚讻诇 诪讬讚讬 讚诪讙讬谉 讜讚专讻谉 砖诇 讘专讬讜转 诇爪讗转 讘讜 讘讞讜诇 诇讛谞讗转 转砖诪讬砖讜 诇讗讜 诪砖讜讬 讛讜讗, 诪讬讚讬 讚讛讜讛 讗讗谞驻诇讬讗 砖诇 讘讙讚 砖讗讬谞讜 诪谞注诇 诇讻讜诇讬 注诇诪讗 讜讬讜爪讗讬谉 讘讜, 讜诪砖讜诐 讚诪砖转诪讬讟 讘诇讞讜讚 谞诪讬 讗讬 诪谞注诇 讛讜讛 诇讗 讛讜讛 讗住专 诇讬讛, 讚讗讬 诪诇讘讜砖 讛讜讗 诇讗 讗住专讜 诪诇讘讜砖讬讜 注诇讬讜 讜诇讗 讙讝专讜 讘诪诇讘讜砖讬讜 讚讬诇诪讗 诪砖转诪讬讟, 讗诇讗 诪砖讜诐 讚讗讬谞讜 诪谞注诇 讜注讜讚 讚诪砖转诪讬讟 讙讝专讬谞谉 诇专讘讬 讬讜住讬, 讜专讘讬 诪讗讬专 住讘专 讚诪谞注诇 讛讜讗 讜诪砖讜诐 讙讝讬专讛 讚讬诇诪讗 诪砖转诪讬讟 诇讗 讗住专讬谞谉 诇讬讛 注诇讬讛 讻讚讗诪专谉,             讜讛诇讻讱 讘砖诇 住讬讘 讜讘砖诇 砖注诐 讚诇讗 诪砖转诪讬讟 讻砖诇 注抓 讻讚讗诪专谉 砖专讬 诪砖讜诐 讚诇讗讜 诪谞注诇 讻专讘讬 讬讜住讬 讜专讘讬 讬讜讞谞谉 讘谉 谞讜专讬.
讜讗讻转讬 拽砖讬讗 诇讬, 讗诪讗讬 讗讬爪讟专讬讱 讗讘讬讬 讛转诐 讘讬讜诪讗 诇讗讜拽讜诪讛 诇讛讛讬讗 讚拽讘 讛拽讬讟注 讘讚讗讬转 讘讬讛 讻转讬转讬谉 讜诪砖讜诐 转注谞讜讙, 转讬驻讜拽 诇讬 讚诇讻讜诇讬 注诇诪讗 讗住讜专 诪诪讛 谞驻砖讱, 诇专讘讬 诪讗讬专 诪砖讜诐 诪谞注诇 讜诇专讘讬 讬讜住讬 诪砖讜诐 讚诇讗讜 诪谞注诇 讜讛讜讬 诪砖讜讬 讚注讬专讜讘 讛讜爪讗讛 讗祝 诇讬讜诐 讛讻驻讜专讬诐 讻砖讘转 (讻专讬转讜转 讬讚, 讗).
讜诪转讜讱 讛讚讜讞拽 讬砖 诇讬 诇讜诪专, 讚讜讚讗讬 讘讬谉 诪讗谉 讚诪讬讬转讬 诪讬谞讛 专讗讬讛 讘讬谉 讗讘讬讬 讚讚讞讬 诇讛 住讘讬专讗 诇讛讜 讚讘诪谞注诇 讜诇讗 诪谞注诇 驻诇讬讙讬, 讜诪讛"讟 讙讜驻讗 讗讬转 诇讛讜 诇专讘讬 诪讗讬专 讜专讘讬 讬讜住讬 诇诪讬住专 讘讬讜讛"讻, 讗诇讗 讚诪讚拽转谞讬 讘讛讛讬讗 讘专讬讬转讗 讜砖讜讬谉 砖讗住讜专 诇爪讗转 讘讜 讘讬讜讛"讻 诪砖诪注 诇讛讜 讚注讜讚 诪讟注诪讗 讗讞专讬谞讗 讚砖谞讬讛诐 讛砖讜讜 讘讜 诇注谞讬谉 讬讜诐 讛讻驻讜专讬诐 讜讗讬谞讜 讘砖讘转 讗住专讬 诇讬讛, 讜诇讻讜诇讬 注诇诪讗 拽讗诪专, 讻诇讜诪专: 讜砖讜讬谉 讚讘专 诪谉 讛讚讬谉 讟注诪讗 讚诪谞注诇 讜诪砖讜讬 讗住讜专, 讜讗讬 住诇拽讗 讚注转讱 讚诪砖讜诐 讛讛讜讗 讟注诪讗 讚诪谞注诇 讗讜 诪砖讜讬 讛砖讜讜 讘讜 诇注谞讬谉 讬讜诐 讛讻驻讜专讬诐 讚讗住讜专, 诇诪讛 诇讛讜 诇诪讬诪专 讚砖讜讬谉 讘讬讜讛"讻 砖讗讬谉 讬讜爪讗讬谉 讘讜 驻砖讬讟讗 讚讗住讜专 诇讚讬讚讛讜 诪诪讛 谞驻砖讱 讻讚讗诪专谉, 讜诪砖讜诐 讛讻讬 讗讜拽诪讛 讗讘讬讬 讘讚讗讬转 讘讬讛 讻转讬转讬谉 讜诪砖讜诐 转注谞讜讙, 讚拽住讘专 讘诇讗 诪谞注诇 讗住讜专 诪砖讜诐 注讬谞讜讬, 讜诇拽专讗 讚转注谞讜 讗转 谞驻砖讜转讬讻诐 (讜讬拽专讗 讟讝, 讻讟) 住诪讻讬 诇讬讛. 讜谞驻拽讗 诪讬谞讛 诇讛讬讻讗 讚诇讗讜 诪谞注诇 讜诇讬讻讗 谞诪讬 诇诪讬讙讝专 讚讬诇诪讗 诪砖转诪讬讟 讜讻讙讜谉 讗谞驻诇讬讗 砖诇 讘讙讚 讚诪讬讛讚拽 砖驻讬专 讜诇讗 诪砖转诪讬讟 讜诇讗讜 诪谞注诇 讛讜讗 诇讻讜"注 讜讗驻讬诇讜 讛讻讬 讗讬 讗讬转 讘讬讛 讻转讬转讬谉 讗住讜专 诪砖讜诐 转注谞讜讙, 讜讻讚拽讗诪专 讛转诐 讘讬讘诪讜转 讘驻专拽 诪爪讜转 讞诇讬爪讛 讜诪讛讻讗 讬诇讬祝 诇讛.
讜注讬拽专 讘注讬讗 讚讛转诐 讚驻专拽 讘转专讗 讚诪住讻转 讬讜诪讗 (注讞, 讗-讘) 诪讛讜 诇爪讗转 讘住谞讚诇 砖诇 砖注诐 讘讬讜诐 讛讻驻讜专讬诐, 讻诇讜诪专: 诪讬 讗诪专讬谞谉 讚诪谞注诇 讘诇讞讜讚 讗住专讜 讗讜 讚讬诇诪讗 讗祝 讻诇 诪讬讚讬 讚诪讙讬谉 讻诪谞注诇. 讜讗转讬 诇诪驻砖讟讛 诪讘专讬讬转讗 讚拽讘 讛拽讬讟注 讚讗讬谞讜 诪谞注诇 诇专讘讬 讬讜住讬 讜讗驻讬诇讜 讛讻讬 拽转谞讬 讘讘专讬讬转讗 讜砖讜讬谉 砖讗住讜专 诇爪讗转 讘讜 讘讬讜诐 讛讻驻讜专讬诐 讗诇诪讗 讻诇 诪讬讚讬 讚诪讙讬谉 讻诪谞注诇 讗住专讜, 讚诪讚讗讬爪讟专讻讬谞谉 诇诪讬转谞讬 讜砖讜讬谉 砖讗住讜专 诇爪讗转 讘讜 讘讬讜诐 讛讻驻讜专讬诐 注诇 讻专讞讬谉 讘诇讗 讟注诪讗 讚诪谞注诇 讜诪砖讜讬 拽讗诪专讬谞谉 讜诇讻讜诇讬 注诇诪讗 讗住讜专, 讜讛诇讻讱 讗祝 诇讚讬讚谉 讚拽讬讬诪讗 诇谉 讚诇讗讜 诪谞注诇 讛讜讗, 讜诇讬转 诇谉 谞诪讬 讚讻诇 诪讬讚讬 讚诇讗讜 诪谞注诇 讗住讜专 诪砖讜诐 诪砖讜讬 讚讛讗 讗谞驻诇讬讗 砖诇 讘讙讚 讗注"讙 讚诇讗讜 诪谞注诇 讛讜讗 诇讻讜诇讬 注诇诪讗 讻讚讗讬转讗 讘驻专拽 诪爪讜转 讞诇讬爪讛 (讬讘诪讜转 拽讘, 讘; 拽讙, 讗) 讗驻讬诇讜 讛讻讬 讬讜爪讗讬谉 讘讛 讻讚拽转谞讬 讛转诐 讘讘专讬讬转讗, 讗驻讬诇讜 讻谉 诪讬讚讬 讚诪讙讬谉 讻诪谞注诇 讗住讜专. 讜讚讞讬 讗讘讬讬 讚讗讬谉 讜讚讗讬 诪砖诪注 讚拽讘 讛拽讬讟注 讟注诪讗 讞讚转讗 讗讬转 诇讛讜 讘讙讜讬讛 讻讚拽讗诪专转, 讗诇讗 诪讬讛讜 诇讗讜 诪砖讜诐 讚诪讙讬谉 讛讜讗 讜讻讚拽讗 住诇拽讗 讚注转讱, 讗诇讗 讘讚讗讬转 讘讬讛 讻转讬转讬谉 讜诪砖讜诐 转注谞讜讙, 讜讛讜讗 讛讚讬谉 诇讗谞驻诇讬讗 讚讗讬谞讜 诪讙讬谉 讗讬 讗讬转 讘讬讛 讻转讬转讬谉 讗住讜专 诇爪讗转 讘讜 讘讬讜诐 讛讻驻讜专讬诐, 讜讻讚讗诪专 讗讘讬讬 谞诪讬 讛转诐 讘驻专拽 诪爪讜转 讞诇讬爪讛 (讬讘诪讜转 拽讘, 讘), 讗讘诇 讜讚讗讬 讗驻讬诇讜 诇讬转 讘讬讛 讻转讬转讬谉 诇专讘讬 诪讗讬专 讗住讜专 诪砖讜诐 诪谞注诇 讜诇专讘讬 讬讜住讬 讗住讜专 诪砖讜诐 诪砖讜讬 讜讗讬 谞诪讬 诪砖讜诐 讚拽砖讛 讜讗讬谉 诇讜 转讜讱 讜注讘讬讚 诇讗砖转诪讜讟讬, 讗讘诇 诇讚讬讚谉 讚诇讗 拽讬讬诪讗 诇谉 讻专讘讬 诪讗讬专 讚讗诪专 诪谞注诇 讛讜讗 讜诇讗 讻专讘讬 讬讜住讬 讚讗住专 讻诇 诪讬讚讬 讚诇讗讜 谞注诇 讜诪砖讜讬 砖专讬, 讜讗讬 谞诪讬 讟注诪讗 讚专讘讬 讬讜住讬 诪砖讜诐 讚诪砖转诪讬讟  讛谞讬 诪讬诇讬 讘拽讘 讛拽讬讟注 讚拽砖讛 讜讗讬谉 诇讜 转讜讱 讻谞注诇 讚讗讬讻讗 诇诪讬讞砖 诇讗砖转诪讜讟讬 讗讘诇 讘砖诇 砖注诐 讚讗讬谞讜 拽砖讛 讻诇 讻讱 讜讗讬 谞诪讬 讘砖诇 注抓 讚讬砖 诇讜 转讜讱 讻谞注诇 讚诇讗 注讘讬讚 诇讗砖转诪讜讟讬 砖专讬. 讜讗转讗 专讘讗 讜讗讜拽诪讛 讘讟注诪讗 讗讞专讬谞讗 讜讗诪专 讚讜拽讗 谞注诇 讘诇讞讜讚 讛讜讗 讚讗住讜专 讗讘诇 诪讬讚讬 讗讞专讬谞讗 诇讗 讜讗驻讬诇讜 诪讙讬谉 讻谞注诇 讜讗驻讬诇讜 讗讬转 讘讬讛 讻转讬转讬谉 讜讗讬谞讛讜 讚讗住专讬 诇讬讛 讘讬讜诐 讛讻驻讜专讬诐 诪砖讜诐 诪谞注诇 讛讜讗, 讛讗 诇讚讬讚谉 拽讬讬诪讗 诇谉 讻专讘讬 讬讜讞谞谉 讘谉 谞讜专讬 讚诇讗讜 诪谞注诇 讛讜讗 讜诪砖讜诐 讛讻讬 砖专讬, 讜讛讗 讚拽转谞讬 讘讘专讬讬转讗 讜砖讜讬谉 讘讬讜诐 讛讻驻讜专讬诐, 诇讗讜 诪砖讜诐 讟注诪讗 讞讚转讗 拽讗诪专 讗诇讗 诇讗砖诪注讬谞谉 讚驻诇讜讙转讬讬讛讜 诇讗讜 讘诪谞注诇 讜诇讗 诪谞注诇 讛讜讗 讗诇讗 诇讻讜诇讛讜 诪谞注诇 讛讜讗 讜讘砖讘转 讘讙讝讬专转 讚讬诇诪讗 诪砖转诪讬讟 讛讜讗 [讚驻诇讬讙讬], 讜讛诇讻讱 讘讬讜诐 讛讻驻讜专讬诐 诇讻讜诇讛讜 讗住讜专 诪砖讜诐 诪谞注诇 讜诇讚讬讚谉 讚讗讬谞讜 诪谞注诇 砖专讬, 讜诇讗砖转诪讜讟讬 讘砖诇 砖注诐 砖讗讬谞讜 拽砖讛 讻砖诇 注抓 讗讜 讘砖诇 注抓 讜讬砖 诇讜 转讜讱 讻谞注诇 诇讗 讞讬讬砖讬谞谉 讚诇讗 注讘讬讚讬 诇讗砖转诪讜讟讬 讜讻讚讗诪专谉. 讻讱 谞专讗讛 诇讬.





讛诪讗讬专讬

讛讜讝讻专 注讜讚 讘讗讘讜讛 讚砖诪讜讗诇 砖讛讬讛 注讜砖讛 诇讘谞讜转讬讜 诪拽讜讗讜转 讘讬诪讬 谞讬住谉 讜诪讞爪诇讜转 讘讬诪讬 转砖专讬 讜驻专砖讜 讛讟注诐 讘诪拽讜讗讜转 讘讬诪讬 谞讬住谉 砖诪讗 讬专讘讜 谞讜讟驻讬诐 注诇 讛讝讜讞诇讬诐 讜讛讜讜 诇讛讜 砖讗讜讘讬诐 讻诇讜诪专 讛讬讛 讞讜砖砖 砖讝讛 砖谞转专讘讛 讛谞讛专 注讚 砖讛讜讗 诪诇讗 注诇 讙讚讜转讬讜 讛讜讗 诪驻谞讬 讛讙砖诪讬诐 讜讛砖诇讙讬诐 砖谞转驻砖专讜 住诪讜讱 诇住讜祝 讬诪讬 讛讙砖诪讬诐 讜诪讬 讛讙砖诪讬诐 讗讬谉 诪讟讛专讬谉 讗诇讗 讘讗砖讘讜专谉 专"诇 讘诪拽讜诐 注诪讜拽 砖讛诪讬诐 注讜诪讚讬诐 谞拽讜讬诐 诇砖诐 讻讚讬谉 诪拽讜讛 讗讘诇 讛谞讜讘注讬诐 诪讟讛专讬诐 讗祝 讻砖讛诐 谞讜讝诇讬诐 讜讛讜诇讻讬诐 讜讛讬讛 讞讜砖砖 砖诪讗 诪讬诐 讗诇讜 砖讛诐 讟讜讘诇讜转 讘讛谉 专讜讘谉 诪讬 讙砖诪讬诐 讜讗讬谉 诪讟讛专讬诐 讘讝讞讬诇讛 讜诪驻谞讬 讻讱 讛讬讛 注讜砖讛 诇讛诐 诪拽讜讗讜转 讘讘转讬讛诐 砖诇 诪讬诐 诪讻讜谞住讬诐 讗讜 住诪讜讱 诇谞讛专 讜诪诪砖讬讱 诇转讜讻诐 诪讬 讛谞讛专 讜讛讜讗 砖讗诪专讜 诪讬讟专讗 讘诪注专讘讗 住讛讚讗 专讘讗 驻专转 讻诇讜诪专 砖讻砖讛讜讗 诪转讙讚诇 讛讜讗 住讬诪谉 砖讛讙砖诪讬诐 砖讬专讚讜 讘诪注专讘 专讘讜 注诇讬讜 讜砖诇讗 诇讟讘讜诇 讘讜 诪讞砖砖 砖诪讗 专讘讜 谞讜讟驻讬谉 注诇 讛讝讜讞诇讬谉 讗讘诇 讘转砖专讬 砖讻讘专 讬讘砖讜 讛谞讛专讜转 讜讗讬谉 砖诐 讗诇讗 诪讬 讛诪拽讜专 谞诪爪讗讜 诪讟讛专讬谉 讗祝 讘讝讜讞诇讬谉 讜讛讬讛 诪转讬专谉 诇讟讘讜诇 砖诐 讜讛讜讗 砖讗诪专讜 讗讬谉 讛诪讬诐 诪讟讛专讬诐 讘讝讜讞诇讬诐 讗诇讗 诪讬 驻专转 讘讬诪讬 转砖专讬 讗诇讗 砖讛讬讛 讞讜砖砖 砖诪讗 讬砖 讟讬讟 讘谞讛专 讘诪拽讜诐 砖讛谉 讟讜讘诇讜转 讘讜 讜讬讚讘拽 讘专讙诇讬讛谉 讜讬讞讜抓 讘讛诐 讜讛讬讛 驻讜砖讟 诪讞爪诇讗讜转 讘转讜讱 讛谞讛专 讘诪拽讜诐 讟讘讬诇转谉 诇讛讬讜转 讛谉 诪谞讬讞讜转 专讙诇讬讛谉 注诇讬讛谉 讜讬砖 讚讜讞讬谉 驻讬专讜砖 讝讛 诇讜诪专 砖诪讗讞专 砖谞讻谞住讜 讘诪讬诐 讜专讙诇讬讛诐 诇讞讬诐 诪谉 讛诪讬诐 讗讬谉 注讜讚 砖诐 讞爪讬爪讛 讜讻诪讜 砖讗诪专讜 讛诪讟讘讬诇 讗转 讛讻诇讬诐 诪讚讬讞 讬讚讬讜 转讞诇讛 讘诪讬诐 讜讗讞"讻 诇讜拽讞诐 讘讬讚讜 讜诪讟讘讬诇诐 讜讗讬谉 讞讬讘讜专 讛讬讚 注诐 讛讻诇讬 谞拽专讗 讞爪讬爪讛 讗讞专 砖讛讜讚讞讛 诪转讞诇讛 讜讻谉 讗诪专讜 讘诪住讻转 诪拽讜讗讜转 讛诪讟讘讬诇 讗转 讛诪讟讛 讗注"驻 砖专讙诇讬讛 砖讜拽注讜转 讘讟讬讟 注诇转讛 诇讛 讟讘讬诇讛 诪驻谞讬 砖专讙诇讬讛 诪拽讚讬诪讬谉 讻诇讜诪专 讻讘专 谞讟讘诇讜 讛专讙诇讬诐 讘诪讬诐 拽讜讚诐 砖讛讙讬注讜 诇讟讬讟 讜讻讬讜谉 砖谞讟讘诇讜 转讞诇讛 讗讬谉 讛讟讬讟 讬讻讜诇 诇讛讚讘拽 诇讙诪专讬 讘专讙诇 讜讛诪讬诐 谞讻谞住讬谉 讘讬谞讬讛诐 讜讗注"驻 砖注讚 砖砖拽注讜 讘讟讬讟 诇讗 谞讻谞住讛 讻诇 讛诪讟讛 讘诪讬诐 讜诇讗 谞讙诪专讛 讟讘讬诇转讛 讜诪讻讗谉 讗诪专讜 讘诪讜讞诇讟 砖讛谞讚讛 讗讬谞讛 爪专讬讻讛 讘讟讘讬诇转讛 诇讛讙讘讬讛 专讙诇讬讛 诪谉 讛拽专拽注 砖诇讗 讬讛讗 讚讘专 讚讘讜拽 注诐 专讙诇讬讛 讗诇讗 砖讬砖 讞讜诇拽讬诐 讘讛 讻诪讜 砖讘讬讗专谞讜 讘讗讞专讜谉 砖诇 谞讚讛 讜讛诐 诪驻专砖讬诐 讘讻讗谉 砖诇讗 讛讬讛 注讜砖讛 讻谉 讗诇讗 讘砖驻转 讛谞讛专 砖砖驻转 讛谞讛专 诪专讘讛 讟讬讟 转诪讬讚 讜讻讘专 谞讟谞驻讜 专讙诇讬讛诐 拽讜讚诐 砖讬讻谞住讜 讘诪讬诐 讜讬砖 谞讜讟讬诐 诇讚注转 砖诇讬砖讬转 砖诇讗 讛讬讛 注讜砖讛 讻谉 讗诇讗 诇爪谞讬注讜转 砖诇讗 讬专讗讜诐 讛注讜讘专讬诐 讗讞专 砖讛诪讬诐 诪讜注讟讬谉 讜讗讬谉 讬讻讜诇讜转 诇讛讞讘讬讗 注爪诪谉 注讚 爪讜讗专谉 讘诪讬诐 讻砖讬讻谞住讜 砖诐 讗讜 砖诪讗 诪转讜讱 砖讬转讘讬讬砖讜 诇讗 讬讟讘诇讜 讻专讗讜讬:

诪注专诪转 讗砖讛 讜驻讜专驻转 注诇 讛讗讙讜讝 讻讚讬 诇讛讜爪讬讗讛 诇讘谞讛 拽讟谉 诇讛讗讻讬诇讛 诇讜 讘专讛"专 讜讬砖 讞讜诇拽讬诐 诇讛讞诪讬专 讜讬砖 诪拽讬诇讬谉 讘讗讙讜讝 讗讞讚 讜诪讞诪讬专讬谉 讘讬讜转专 诪讗讞讚 诪驻谞讬 砖讛注专诪转讛 谞讬讻专转 讘讻讱 讜讘讚诇讬拽讛 诪讬讛讜 诪注专讬诪讬谉 讜诪讜爪讬讗讬谉 诪谉 讛讘讬转 讚专讱 诪诇讘讜砖 诇讜讘砖 讻诇 诪讛 砖讛讜讗 讬讻讜诇 诇诇讘讜砖 讜诪转注讟祝 讘讻诇 砖讛讜讗 讬讻讜诇 诇讛转注讟祝 讻诪讜 砖讬转讘讗专 讗诇讜 砖诪讞诪讬专讬诐 诇讗住讜专 讛注专诪转 驻专讬驻讛 讛讜讗 诪驻谞讬 砖讗讬谉 讝讛 爪专讱 诪诇讘讜砖 讗爪诇讛 讜讗讜住专讬谉 诪讻讗谉 诇讛讘讬讗 诪诇讘讜砖 诇讗讞专 讗驻讬' 讘讚专讱 诪诇讘讜砖 讙诪讜专 讛讜讗讬诇 讜讗讬谞讜 诇讜讘砖讜 诇爪专讻讜 讗诇讗 诇讛讘讬讗讜 诇讗讞专 讜讗驻讬' 驻砖讟 讛讜讗 诪讘讙讚讬讜 注讚 砖诪诇讘讜砖 讝讛 爪专讬讱 诇讜 砖讛专讬 讘讝讜 住讜转专转 讛讬讗 驻专讬驻转讛 讛专讗砖讜谞讛 讜驻讜专驻转 诪转讞诇讛 注诇 讛讗讙讜讝 讜讗讬谉 讛讚讘专讬诐 谞专讗讬诐 讜讗祝 讗诐 转诪爪讗 诇讜诪专 诇讛讞诪讬专 讘讛注专诪转 驻专讬驻讛 讗讬谉 讛注专诪转 讛诪诇讘讜砖 讚讜诪讛 诇讛 砖讗讬谉 讛驻专讬驻讛 诪诇讘讜砖 讗诇讗 诪讻砖讬专讬 诪诇讘讜砖:



讛诪砖谞讛 讛砖讘讬注讬转 讛拽讟注 讬讜爪讗 讘拽讘 砖诇讜 讚讘专讬 专' 讬讜住讬 讜专' 诪讗讬专 讗讜住专 讗诐 讬砖 诇讜 讘讬转 拽讘讜诇 讻转讬转讬谉 讟诪讗 住诪讜讻讜转 砖诇讜 讟诪讗讬诐 诪讚专住 讬讜爪讗讬谉 讘讛谉 讘砖讘转 讜谞讻谞住讬谉 讘讛谉 诇注讝专讛 讻住讜讬 住诪讜讻讜转 砖诇讜 讟诪讗讜转 诪讚专住 讗讬谉 讬讜爪讗讬谉 讘讛谉 讘砖讘转 讜讗讬谉 谞讻谞住讬谉 讘讛谉 诇注讝专讛 诇讜拽讟诪讬谉 讟讛讜专讬谉 讜讗讬谉 讬讜爪讗讬谉 讘讛谉 讗诪专 讛专"诐 驻讬' 讘讬转 拽讘讜诇 讻转讬转讬谉 注谞讬谞讜 砖讬讛讗 讘讗讜转讜 注抓 砖讛讜讗 拽讘 讛拽讬讟注 讙讜诪讗 砖讬讻谞住讜 讘讛 拽爪讜讜转 讛讘砖专 砖讬讘砖 讜谞砖讗专 讬讜爪讗 诇讞讜抓 诪诪讬 砖拽讟注讜 讬讚讜 讗讜 专讙诇讜 讜诇讗 讻讜谞讜 讛讞转讱 讜讗诪专讜 讟诪讗 注谞讬谞讜 砖讛讜讗 诪拽讘诇 讟讜诪讗讛 讗驻讬' 讟讜诪讗转 砖专抓 诇驻讬 砖讛讜讗 讻诇讬 拽讘讜诇 讻讗砖专 谞讘讗专 讘诪住讻转 讻诇讬诐 讟讜诪讗转 诪讚专住 讛讜讗 讻讬 讻诇 诪讛 砖讛讜讗 专讗讜讬 诇诪砖讻讘 讜诪讜砖讘 讻砖谞转谉 讻讜讘讚 讛讝讘 注诇讬讜 讟诪讗 讜讗驻讬' 讬讛讬讛 讘讬谉 讛讝讘 讜讘讬谉 讛诪讜砖讘 讚讘专讬诐 讘讬谞讜谞讬讬诐 诪讗讘谞讬诐 讜讻讬讜爪讗 讘讜 讜注讜讚 讛转讘讗专 讝讗转 讛讟讜诪讗讛 诪砖诇诐 讘诪住讻转 讝讘讬诐 讜诇驻讬 砖讝讻专 讛拽讘 讜讛讜讗 讛专讙诇 砖讬注砖讛 讛拽讟注 讜讝讻专 诪住注讚讬讜 砖讛讜讗 诪讜转专 诇爪讗转 讘讛谉 讘砖讘转 诇驻讬 砖讛谉 拽讬讬诪讜转 讜讞讝拽讜转 讜砖讬讻讜诇 诇讛讻谞住 讘讛诐 诇注讝专讛 讜讗讬谞讜 讚专讱 讘讝讬讜谉 讻诪讜 讛住谞讚诇 讜讛诪谞注诇 砖讛讜讗 讗住讜专 诇讛讻谞住 讘讛谉 讘讛专 讛讘讬转 讻诇讜 讻讗砖专 讘讬讗专谞讜 讘住讜祝 讘专讻讜转 讚讘专 讙诐 讻谉 注诇 住诪讜讻讜转 砖诇 讻住讗 讗讬 讝讛 讻住讗 砖讬讛讬讛 讜讗诪专 砖讛谉 诪拽讘诇讜转 讟讜诪讗讛 讜诪爪讜专讜转 讗诇讜 讛诪住注讚讬诐 砖讛诐 讬讚讜注讬诐 讗爪诇诐 讬讜讚注 诪讗讬 讝讛 讟注诐 诇讗 讬爪讗 讘讛诐 讘砖讘转 讜讛讜讗 诇专讜讘 讛转驻专拽诐 诪谉 讛专讙诇 讜讛讛讜诇讱 讘讛谉 讻讗诇讜 讛讜讗 诪讜诇讬讻谉 讗讜 讙讜专专谉 讗谞拽讟诪讬谉 讻诪讜 诪谞注诇 诪注抓 讜诇驻讬 砖讗讬谞诐 专讗讜讬讬诐 诇诪砖讻讘 讜诪讜砖讘 讜诇讗 转拽诇 讛讛诇讬讻讛 讘讛谉 讗讬谉 诪拽讘诇讬谉 讟讜诪讗转 诪讚专住 讜注讜讚 讬转讘讗专讜 讗诇讜 讛注拽专讬诐 讻诇诐 讘诪住讻转 讻诇讬诐 讜讛诇讻讛 讻专' 讬讜住讬:



讗诪专 讛诪讗讬专讬 讛诪砖谞讛 讛砖讘讬注讬转 讜讛讻讜讜谞讛 讘讛 讻讻讜谞转 诪讛 砖诇驻谞讬讛 讜讛讜讗 砖讗诪专 讛拽讬讟注 讬讜爪讗 讘拽讘 砖诇讜 专"诇 拽讬讟注 讜讛讜讗 砖谞拽讟注讛 专讙诇讜 讛讗' 讬讜爪讗 讘拽讘 砖诇讜 讜讛讜讗 砖注讜砖讬诐 诇讜 爪讜专转 专讙诇 讜讞讜拽拽讬谉 讘讜 诪注讟 讻讚讬 诇讛谞讬讞 专讗砖 砖讜拽讜 讘转讜讻讜 讜拽讜砖专讜 注诐 讛砖讜拽 讚讘专讬 专' 诪讗讬专 诪驻谞讬 砖讛讜讗 住讜讘专 砖住谞讚诇 砖诇 注抓 拽专讜讬 诪谞注诇 讜讛专讬 讛讜讗 诪谞注诇 讗爪诇讜 讻砖讗专 诪谞注诇讬诐 讗爪诇 砖讗专 讘谞讬 讗讚诐 讜专' 讬讜住讬 讗讜住专 诪驻谞讬 砖讛讜讗 住讜讘专 砖讗讬谉 讝讛 诪谞注诇 讜讗讬谞讜 讗爪诇讜 讗诇讗 诪砖讗讜讬 讝讜 讛讬讗 砖讟转讬谞讜 讘讟注诐 专' 诪讗讬专 讜专' 讬讜住讬 讜讛专讗讬讛 诪诪讛 砖讗诪专讜 讘讬讘诪讜转 讞诇爪讛 讘住谞讚诇 砖诇 注抓 讞诇讬爪转讛 讻砖讬专讛 讜讗诪专讜 砖诐 诪讗谉 转谞讗 专' 诪讗讬专 讛讬讗 讚讗诪专 讛拽讟注 讬讜爪讗 讘拽讘 砖诇讜 讜诪讗讞专 砖讚诪讜 讗讜转讛 诇讞诇讬爪讛 讜讜讚讗讬 讞诇讬爪讛 讗讬谉 讛讚讘专 转诇讜讬 讘讛 讗诇讗 讘诪讛 砖拽专讜讬 诪谞注诇 讜讘诪讛 砖讗讬谞讜 拽专讜讬 诪谞注诇 讗诇诪讗 讗祝 讘讝讜 讻谉 讜讻谉 讗诪专讜 讘讙诪' 住谞讚诇 砖诇 住讬讬讚讬谉 讗砖讛 讞讜诇爪转 讘讛 讜讬讜爪讗讬谉 讘讜 讘砖讘转 讚讘专讬 专' 注拽讬讘讗 讜诇讗 讛讜讚讜 诇讜 讜讛转谞讬讗 讜讛讜讚讜 诇讜 讜诪转专抓 诪讗谉 讛讜讚讜 专' 诪讗讬专 讜诪讗谉 诇讗 讛讜讚讜 专' 讬讜住讬 讜讗谞讜 诪驻专砖讬诐 砖诇讗 讛讜讚讛 专' 讬讜住讬 诇讗 讘讞诇讬爪讛 讜诇讗 讘砖讘转 讜诪驻谞讬 砖讗讬谞讜 诪谞注诇 讜谞诪爪讗 砖讘讞诇讬爪讛 讗讬谉 讻讗谉 诪谞注诇 讜讘砖讘转 讛专讬 讛讜讗 诪砖讗讜讬 讜诪"诪 讬砖 诪拽砖讬谉 砖讛专讬 讘讗讞专讜谉 砖诇 讬讜诪讗 讗诪专讜 专讘 讬讛讜讚讛 谞驻讬拽 讘讚讞讬讟谞讬 讜讗讘讬讬 谞驻讬拽 讘讚讛讜爪讬 讜专讘讗 谞驻讬拽 讘讚讘讬诇讬 讜讛讜讗 住谞讚诇 砖诇 拽砖 讜讬砖 讙讜专住讬' 讘讚讬拽讜诇讬 讜讛讜讗 住谞讚诇 讛注砖讜讬 诪谞住专讬诐 砖诇 讚拽诇 讜讟注诐 讻诇诐 诪驻谞讬 砖讗讬谞讜 诪谞注诇 讜讛拽砖讛 讜讛讗 转谞谉 讛拽讬讟注 讬讜爪讗 讘拽讘 砖诇讜 讜专' 讬讜住讬 讗讜住专 讜转谞讬 注诇讛 讜砖讜讬诐 砖讗讬谉 讬讜爪讗 讘讛 讘讬讜诐 讛讻驻专讬诐 讻诇讜诪专 讗诇诪讗 讗注"讙 讚诇讗讜 诪谞注诇 讛讜讗 诇专' 讬讜住讬 讗讜住专 讛讜讗 讘讬讜诐 讛讻驻专讬诐 讜讛谞讬 谞诪讬 讗注"讙 讚诇讗讜 诪谞注诇 谞讬谞讛讜 诇讬转住专讜 讜转讬专抓 讛转诐 讘讚讗讬转 讘讬讛 讻转讬转讬谉 讜诪砖讜诐 转注谞讜讙 讜讞讝专 讜讛拽砖讛 讜转注谞讜讙 讘诇讗讜 诪谞注诇 诪讬 讗住讬专 讜讛讗 专讘讗 讻专讬讱 住讜讚专讗 注讬诇讜讬讛 讜谞驻讬拽 讗诇讗 讗诪专 专讘讗 拽讘 讛拽讬讟注 诇讚讘专讬 讛讻诇 诪谞注诇 讛讜讗 讜讘砖讘转 讛讬讬谞讜 讟注诪讬讬讛讜 诪专 住讘专 讙讝专讬谞谉 讚讬诇诪讗 诪砖转诪讬讟 讜讗转讬 诇讗转讜讬讬 讜诪专 住讘专 诇讗 讙讝专讬谞谉 注讚 砖诪转讜讱 讻讱 诪驻专砖讬诐 诪砖谞讛 讝讜 讘讗讜拽诪转讗 讚讛转诐 讜诪讛 砖讗诪专讜 讻讗谉 诇讗 讛讜讚讜 诇讜 诇注谞讬谉 讬爪讬讗讛 讘砖讘转 讜诪砖讜诐 讚讬诇诪讗 诪砖转诪讬讟 讛讗 诇注谞讬谉 讞诇讬爪讛 诪谞注诇 讛讜讗 讜讻砖讬专讛 讜诪"诪 注讚讬讬谉 拽砖讛 诇讛诐 住讜讙讬讗 砖诇 讬讘诪讜转 讜讛诐 讚讜讞讬诐 讗讜转讛 诪驻谞讬 讝讜 讜注讬拽专 讛讚讘专讬诐 砖诇讗 谞讗诪专 砖诐 诇讚讘专讬 讛讻诇 诪谞注诇 讛讜讗 讗诇讗 诇讙讘讬 讬讜诐 讛讻驻专讬诐 诪驻谞讬 砖讻诇 砖讛讜讗 砖诇 注抓 诪讙讬谉 讛讜讗 讻注讜专 讜讗祝 讬讜转专 诪诪谞讜 讗讘诇 诇砖讗专 讚讘专讬诐 讗讬谞讜 诪谞注诇 诇讚注转 专' 讬讜住讬 砖讛诇讻讛 讻诪讜转讜 讜讛讜讗 砖驻住拽谞讜 讘诪拽讜诪讜 讘住谞讚诇 砖诇 注抓 砖讞诇讬爪转讜 驻住讜诇讛 讗诇讗 讗"讻 诪讞讜驻讛 注讜专 讜讗"转 讘讬讜诐 讛讻驻专讬诐 砖注诐 讞讬讟谞讬 讜讛讜爪讬 讗诐 讗讬谞诐 诪谞注诇 讬讗住专讜 诪砖讜诐 诪砖讗讜讬 砖讛专讬 注讬专讜讘 讛讜爪讗讛 诇讬讜诐 讛讻驻专讬诐 讻砖讘转 驻讬专砖讜 讘讛 砖诇讗 讛讜转专讜 讗诇讗 讘讞爪专 讜讻谉 讻转讘讜 讙讚讜诇讬 讛诪驻专砖讬诐 砖诐 讘讗谞驻诇讬讗 砖诇 讘讙讚 讛注砖讜讬讛 讻转讘谞讬转 诪谞注诇 砖诪讗讞专 砖讗讬谉 诇讛 砖诐 诪谞注诇 诇讗 讛讜转专讛 讗诇讗 讘转讜讱 讘讬转讜 讜讘讞爪专讜 讜讘讬讘诪讜转 驻专拽 讞诇讬爪讛 讗诪专讜 讗讘诇 诪讟讬讬诇 讛讜讗 讘讬讜诐 讛讻驻专讬诐 讘讗谞驻诇讬讗 讘转讜讱 讘讬转讜 讗诇诪讗 砖讘专讛"专 讗住讜专 讗注"驻 砖讻转讘谞讜 砖讻诇 砖谞讗住专 讘专讛"专 谞讗住专 讘讞爪专 讞讜抓 诪讻讘讜诇 讜驻讬讗讛 讜驻讬' 砖讘讗诇讜 讛拽诇讜 讛讜讗讬诇 讜讘讞爪专 注爪诪讜 讗讬谉 讛转讬专讜 驻砖讜讟 诇讻诇 讜注"讬 砖讗诇讛 诇讞讻诐 讛讜讗 砖诪转讬专讬谉 诇讜 讜讗祝 讛讞讻诐 诪讝讻讬专 诇讜 讗转 讗讬住讜专讜 讘砖注转 讛转讬专讜 讜诇讗 讬讘讗 诇讬讚讬 讛注讘专讛 讘专讛"专 讜讬砖 诪转专爪讬诐 砖诇讗 谞讗诪专讛 讗诇讗 讻讚专讱 诪诇讘讜砖 讜讗诐 谞转讬专 讘讞爪专 诇讗 讬讛讬讜 谞讜转谞讬诐 注诇 诇讘诐 讞砖砖 讙讝讬专讛 讝讜 讜讬爪讗讜 诇专讛"专 讜讬砖 诇讞讜砖 讘讛 讚讬诇诪讗 砖诇讬祝 讗讘诇 诪讛 砖讛讜转专讜 讗诇讜 讘讞爪专讜 注谞讬谞诐 砖诇讗 讻讚专讱 诪诇讘讜砖 讜注讬拽专 讛讚讘专讬诐 砖讗祝 讘专讛"专 讛讜转专讜 砖讻诇 讗诇讜 讚专讱 诪诇讘讜砖 讛诐 讻诪谞注诇 讙诪讜专 讜讗讬谉 讘讛诐 讞砖砖 讚讬诇诪讗 砖诇讬祝 讜讻谉 讛讚讬谉 讘讗谞驻诇讬讗 砖诇 讘讙讚 砖讻诇 砖讗讬谞讜 诪谞注诇 讜讛讬讗 讚专讱 诪诇讘讜砖 诪讜转专 讜谞砖讜讘 诇注谞讬谉 讛诪砖谞讛 讜讛讜讗 砖讛诇讻讛 讻专讘讬 讬讜住讬 讜讗讬谞讜 讬讜爪讗 讘拽讘 砖诇讜 讜诪"诪 讬转讘讗专 讘讬讘诪讜转 砖讻诇 砖讞驻讛讜 注讜专 诪谞注诇 讛讜讗 讜诇讚注转谞讜 讘诪讞驻讛 注讜专 诪讬讛讗 讬讜爪讗:



讜谞转讙诇讙诇 诪注谞讬谉 讝讛 诇注谞讬谉 讗讞专 讜讛讜讗 砖讗诐 讬砖 诇讜 讘讬转 拽讬讘讜诇 讻转讬转讬谉 专"诇 砖讞拽拽 讘讜 讻诇 讻讱 砖讬砖 讘讜 讘讻讚讬 诇讛谞讬讞 砖诐 讘讙讚讬诐 专讻讬诐 讜诪讻讬谉 诇讛谞讬讞 专讗砖 砖讜拽讜 注诇讬讛诐 讟诪讗 专"诇 砖诪拽讘诇 讟讜诪讗讛 讜诇讗 住讜祝 讚讘专 讟讜诪讗转 诪讙注 讻讙讜谉 讟讜诪讗转 诪转 讗讜 砖专抓 讗诇讗 讗祝 讟讜诪讗转 诪讚专住 砖讛专讬 讻诇 讙讜驻讜 谞砖注谉 注诇讬讛诐 砖讗讬谞讜 拽专讜讬 注讜讚 驻砖讜讟讬 讻诇讬 注抓 讛讗 讗诐 讗讬谉 诇讜 讗诇讗 讘讬转 拽讬讘讜诇 砖讜拽讜 讗讬谉 讝讛 讘讬转 拽讬讘讜诇 诇讙诇讙诇 注诇讬讜 讟讜诪讗讛 讚讚讜诪讬讗 讚砖拽 讘注讬谞谉 讜讛讜讗 砖讬讛讗 讘讬转 拽讬讘讜诇讜 注砖讜讬 诇讬讟诇讟诇 诪讛 砖讘转讜讻讜 注诇 讬讚讜 讜讗讬谉 讛砖讜拽 诪讬讟诇讟诇 讗讙讘 讛拽讘:



住诪讜讻讜转 砖诇讜 专"诇 砖讛讜讗 拽讬讟注 讘砖转讬 专讙诇讬讜 讜讛讜讗 诪讛诇讱 注诇 讗专讻讜讘讜转讬讜 讜砖讜拽讬讜 谞讙专专讬诐 讗讞专 讛讗专讻讜讘讜转 讘讙专讬专转 拽专拽注 讜注讜砖讛 住诪讜讻讜转 砖诇 注讜专 诇砖讜拽讬讜 讜诇讗专讻讜讘讜转讬讜 讜讗诪专 注诇讬讛诐 砖讛诐 讟诪讗讜转 诪讚专住 讗诐 讛讜讗 讝讘 砖讛专讬 诇住诪讬讻转 讻诇 讙讜驻讜 讛诐 注砖讜讬讜转 诪讛 砖讗讬谉 讻谉 讘拽讘 砖讗讞专 砖讗讬谞讜 拽讬讟注 讗诇讗 讘专讙诇讜 讗讞转 讗讬谉 讻诇 讙讜驻讜 谞砖注谉 注诇讬讜 讜讬讜爪讗讬谉 讘讛谉 讘砖讘转 砖讝讛讜 转讻砖讬讟 砖诇 砖讜拽 讜讗专讻讜讘讛 讜讛专讬 讛讜讗 讗爪诇 讗专讻讜讘讛 砖诇 讝讛 讻诪谞注诇 讘专讙诇 讗爪诇 砖讗专 讘谞讬 讗讚诐 讜谞讻谞住讬谉 讘讛诐 诇注讝专讛 讜讗注"驻 砖讗诪专讜 诇讗 讬讻谞住 讗讚诐 诇讛专 讛讘讬转 讘诪谞注诇讜 讗讬谉 讗诇讜 诪谞注诇 讜讛专讬 讛讜讗 讻砖讗专 讘讙讚讬讜:



讻住讗 住诪讜讻讜转 砖诇讜 讟诪讗讬谉 讜讻讜' 驻讬' 讬砖 拽讬讟注 砖讙讬讚讬 砖讜拽讬讜 讻讜讜爪讬诐 讜讬讘讬砖讬诐 讜讗讬谞讜 讬讻讜诇 诇讬诇讱 讗祝 注诇 讗专讻讜讘讜转讬讜 讜注讜砖讬谉 诇讜 讻诪讬谉 讻住讗 谞诪讜讱 讜谞讜转谉 注讙讘讜转讬讜 诇转讜讻讜 讜拽讜砖专谉 注诪讜 讜讬砖 诇讜 讻诪讬谉 砖谞讬 住驻住诇讬诐 拽讟谞讬诐 讘砖转讬 讬讚讬讜 砖谞砖注谉 注诇讬讛诐 讜讚讜讞祝 注爪诪讜 讘讛诐 专"诇 砖注讜拽专 讙讜驻讜 注诐 讛讻住讗 诪谉 讛讗专抓 讘住诪讬讻讜转 讛住驻住诇讬诐 讜讙讜专专 注爪诪讜 诪注讟 诪注讟 诇诪拽讜诐 砖专讜爪讛 诇讬诇讱 讜讬砖 砖诐 诪诇讘讚 讗诇讜 住诪讜讻讜转 诇专讙诇讬讜 砖讛诐 讞讜抓 诇讻住讗 转诇讜讬诐 讘讗讜讬专 讜讗讬谞谉 诪讙讬注讬谉 诇讗专抓 讗诇讗 砖驻注诪讬诐 讻砖讛讜讗 注讜诇讛 讘诪拽讜诐 讙讘讜讛 讻砖谞砖注谉 讜注讜拽专 注爪诪讜 谞砖注谉 讙诐 注诇 专讙诇讬讜 讜讛讜讗 爪专讬讱 诇讛诐 诇住诪讜讻讜转 砖诇 注讜专 讘谞注讬爪转 专讙诇讬讜 注诇 讛拽专拽注 讜注诇 讗讜转诐 讛住诪讜讻讜转 讛讜讗 讗讜诪专 砖讟诪讗讜转 诪讚专住 砖讛专讬 讻诇 砖谞砖注谉 注诇 专讙诇讬讜 讻诇 讙讜驻讜 讛讜讗 谞砖注谉 讜讗讬谉 讬讜爪讗讬谉 讘讛诐 讘砖讘转 砖诪讗讞专 砖专讙诇讬讜 转诇讜讬讜转 讜注讜诪讚讜转 驻注诪讬诐 砖讗讬谞讜 诪专讙讬砖 讜讛诐 谞砖诇驻讜转 讜讬讘讗 诇讛讘讬讗诐 讜讻谉 砖讗讬驻砖专 讘讝讜诇转诐 注诇 讬讚讬 讛讚讞拽 讜讗讬谉 谞讻谞住讬谉 注诪讛诐 讘注讝专讛 砖讛专讬 诪谞注诇 讙诪讜专 讛讜讗 讜讛讻住讗 注爪诪讜 讛住讻讬诪讜 讻诇 讛讙讗讜谞讬诐 砖讛讜讗 诪讜转专 诇爪讗转 讘讜 讜讻谉 讛住驻住诇讬诐 讜诇讗 讛讜爪专讱 诇讛讝讻讬专诐 砖讛专讬 讗讬谉 讬讻讜诇 诇讬诇讱 讘讻住讗 讘诇讗 住驻住诇讬诐 讜诪讻讗谉 讛转讬专讜 专讘讜转讬' 讛爪专驻转讬诐 讘讗讚诐 讞讙专 讗讜 砖谞讻讜爪讜 讙讬讚讬 砖讜拽讬讜 诇讬诇讱 讘专讛"专 讜诇住诪讜讱 讘诪拽诇讜 讛讜讗讬诇 讜讗讬谉 讬讻讜诇 诇讬诇讱 讘讝讜诇转讜 砖讛诪拽诇 讛讜讗 讻讚诪讜转 讛住驻住诇讬诐 讜讗驻讬' 诇讗 谞拽砖专 注诪讜 砖讗讬谉 诇讞讜砖 诇讛砖诪讟讛 讗讞专 砖讗讬谉 讬讻讜诇 诇讬诇讱 讘讝讜诇转讜 讜诪"诪 讝拽谞讬诐 讛讛讜诇讻讬诐 讘诪拽诇讜转 诪讞诪转 讝拽谞讛 讗住讜专 诇爪讗转 讘讛诐 讘砖讘转 砖讗讬谉 讝讛 诇爪讜专讱 讛诇讜讱 讙诪讜专 讗诇讗 诇讬驻讜转讜 讜讻谉 讛转讬专讜 讘讘谞讬 讗讚诐 讛谞讞讘砖讬诐 诇爪讗转 讘讝讬拽讬诐 讜讻讘诇讬 讘专讝诇 砖讻诇 砖谞注砖讛 诇砖诪讬专讛 讗讬谞讜 诪砖讗讜讬 讜诇砖诇讬驻讛 讗讬谉 诇讞讜砖 砖讛专讬 谞讝讛专讬诐 讛诐 讘讻讱 讜讬砖 讞讜诇拽讬诐 讘讗诇讜 讜讗讬谉 讚讘专讬讛诐 谞专讗讬诐 讜讛住讜诪讗 讻讘专 讘讬讗专谞讜 讘转诇诪讜讚 讘讬爪讛 砖讗祝 讘讬"讟 讗讬谞讜 讬讜爪讗 讘讜 讜讗讬谉 爪专讬讱 诇讜诪专 讘砖讘转:



诇讜拽讟诪讬谉 讜驻讬' 讘讙诪' 讞诪专讗 讚讗讻驻讗 讜讘讬讗讜专讜 讞诪讜专 讛谞讬砖讗 讘讻转驻讬诐 讜讘诇注讝 拽讘讗"诇 驻讜砖"讟 讜讛讜讗 讚诪讜转 讞诪讜专 砖诇 注抓 讞诇讜诇 讜转讜诇讛 讘讜 诪讬谞讬 爪讘注讜谞讬谉 讜诪专讻讬讘讜 注诇 讻转驻讜 讜讛讜讗 注讜诪讚 讘转讜讻讜 讜诪谞讬注讜 讜砖讜讞拽 讘讜 诇驻谞讬 专讘讬诐 讘砖讜拽 讟讛讜专讬诐 砖讗讬谉 诇讜 转讜专转 讻诇讬 讜讗讬谉 讬讜爪讗讬诐 讘讜 讘砖讘转 砖讗讬谉 讘讜 砖讜诐 爪讜专讱 讜讛专讬 讛讜讗 诪砖讗讜讬:



讝讛讜 讘讬讗讜专 讛诪砖谞讛 讜诇注谞讬谉 拽讘 讛拽讬讟注 讛诇讻讛 讻专' 讬讜住讬 讜砖讗专 讛讚讘专讬诐 砖诐 讛诇讻讛 讛诐 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛诐:





转讜住驻讜转 专讬"讚

砖诪讗 讬专讘讜 讛谞讜讟驻讬谉 注诇 讛讝讜讞诇讬谉 注讬讬谉 讘拽讜谞讟专住讬 驻' 讘转专讗 讚讘讻讜专讜转:







讜讛讗 讗诪专转 专讬砖讗 驻讜专驻转 驻讬' 讛诪讜专讛 讜讛讗讬 讜讚讗讬 诇讻转讞诇讛 拽讗诪专 讘砖讘转 讚讗讬 诪讘注"讬 讜诇讗砖诪注讬' 讚讚讬讜爪讗讛 讘讜 讘砖讘转 讛讗 转谞讗 诇讬' 专讬砖' 诪讚讬讜转 驻专讜驻讜转 讜拽砖讬讗 诇讬 诇讛讗讬 驻专讜砖讗 讚讬讗 诪砖诪注讜转讗 讚驻讜专驻转 诇讗 诪砖诪注 讗诇讗 讘砖讘转 讛讬讻讗 诪转转专抓 讗讘讬讬 住讬驻讗 讗转讗谉 诇诪讟讘注 讜讗讻转讬 诇讬拽砖讬 讜讛讗 讗诪专讛 专讬砖讗 驻讜专驻转 讗驻讬' 注诇 讛诪讟讘注 讚诪砖诪注 讘砖讘转 诪砖"讛 谞"诇 诇驻专砖 讚讗驻讬诇讜 讗诐 谞驻专砖 讚讛讛讬讗 驻讜专驻转 诪讘注讜讚 讬讜诐 讛讜讗 讗转讬 砖驻讬专 讚讻讬 转谞讗 诪讚讬讜转 驻专讜驻讜转 讗砖诪注讬' 讚诇讗 讬拽专讗 讛讟诇讬转 诪砖讜讬 讗诐 讛讜讗 驻专讜驻讛 讜讛讚专 讗砖诪注讬' 讚讛讗讬 驻专讜驻讛 诪爪讬 诇诪注讘讚 讘讗讙讜讝 讜讘讗讘谉 讜讘诪讟讘注 讜诇讗 讗诪专讬' 诇讗 转驻专讜祝 讘讛谞讬 诪砖讜诐 讚诇讗 诪讘讟诇 诇讛讜 讜讛讜讬讗 讛讛讬讗 驻专讬驻讛 诪砖讜讬 讗"谞 诪砖讜诐 诪讜拽爪讛 讜诇注讜诇诐 诪讘注讜讚 讬讜诐 诪讬讬专讬 讜讛讗讬 讚诪拽砖讛 讜讛讗 讗诪专转 专讬砖讗 驻讜专驻转 讛 讻讬 诪拽砖讛 诇讬 讛讚驻讜专驻转 住转诐 拽转谞讬 讜诪砖诪注 讜讗驻讬诇讜 讘砖讘转 讜诪谉 讛讚讬谉 讛讜讗 讚谞讬讛讚专 诇讬' 讗讘讬讬 讚专讬砖讗 诪讘注"讬 拽讗诪专 讜住讬驻讗 讘砖讘转 讗诇讗 讗讬 讛讜讛 讗诪专 讛讻讬 讛讜讬 讗住专 诇诪讬驻专祝 讘砖讘转 讗驻讬' 讘讗讙讜讝 讜讗讬讛讜 住讘专 讚砖专讬 诇诪讬驻专祝 讘砖讘转 讘讗讙讜讝 讻讚转谞讬' 讘转讜住驻转讗 讜讻讚讻转讘讬转 讘诪讛讚讜专讗 转谞讬谞讗 诇讛讻讬 讗诪专 住讬驻讗 讗转讗谉 诇诪讟讘注 讜讛"驻 诪转谞讬' 驻讜专驻转 注诇 讛讗讙讜讝 讜注诇 讛讗讘谉 讜注诇 讛诪讟讘注 诪讘注"讬 讜讘诇讘讚 砖诇讗 转驻专讜祝 讘砖讘转 讘诪讟讘注 讜讚讜拽讗 讘诪讟讘注 诇讗 转驻专讜祝 讗讘诇 讘讗讙讜讝 转驻专讜祝:

